
Sväzok  III. 


Tatry  a  more. 

Básne. 


Nákladom  Kníhtlačiarskeho  účastinárskeho 
spolku  v  Turčianskom  Sv.  Martine.  1907. 


Tlačil  Kníhtlačiarsky  účast.  spolok  v  Turč.  Sv.  Martine. 


Tatry  a  more. 

Básne 

Vajanského. 

Druhé  vydanie. 


Hapo;i;H  coópa.iHCb  h3i  }í,SLihunľb  CTopoHb: 

BojíHyioTca  Ôcpcri,  h  Mope, 
BeayMHofl  ôopLóoio  Becb  Mipi  iioTpaceH'L, 
H  CTOHi  Hajiit  seM.ieio,  h  na  Mopí  ctohx, 

H  njia^x  H  KpoBaBoe  rope. 

A.   C.   XOMflEOBX. 


ADOLFOVI  HEYDUKOVI 


VENUJE 


VAJANSKY. 


Venovanie. 


Ku  zvukom  Tvojho  varita 
zavznieva  lutna  moja: 

Ty,  silný,  spievaš  o  láske, 
ja,  slabý,  zvem  do  boja. 

Pred  nežnou  Tvojou  ľúbosťou 
kloní  sa  smelosť  moja: 

Tys'  láskou  zostal  víťazom, 
ja  ranen  idem  z  boja! 


I. 


ZVUKY. 


Tatry  a  more. 

Balt  je  šuhaj  krásny, 

belasé  má  oči, 
kol  hlavenky  pieskov 

žltý  vlas  sa  točí. 

Adria  je  deva, 

barnavé  má  líca, 
z  čiernych  očú  hára 

južná  blýskavica. 

Baltu  šíre  prsia 

túžením  sa  zdvihly, 

jeho  modré  oči 
na  Adriu  mihly; 

Adria  sa  striasla 
nepokojom  tajným, 

Balt  sa  jej  spodobal 
svojím  šumom  bájnym. 

Hoj,  bola  by  vzplála 
vrelej  lásky  vatra: 

ale  to  zbadala 
pramatička  Tatra. 

Zkabonila  čelo, 

na  Adriu  volá: 
»Vari  by  Slavianka 

vrahu  milou  bola? 

Balt,  neverný  Sláve, 
ponemčil  sa  celý, 

krahurce  z  polabských 
hájov  uletely. 

Za  nimi  Sorabi, 

Vindi  i  Lutici 
zmizli  jako  tiene 

v  germánskej  víchrici. 

Smutná,  onemela 
vypína  sa  Rána: 

darmo  hTadáš,  darmo 
nášho  Pomorana! 

Piesková  mohyla 
kryje  jeho  kosti, 

nad  nimi  cudzinec 
sverepý  sa  hostí! 

Kde  on  nohou  stúpi, 
tam  panstvo  nemoty. 

Hoj,  škoda  by  bolo 
tej  tvojej  krásoty! 

Neboj  sa,  Adria, 
neostaneš  sama: 

rastie  tebe  ženích 
tuto  za  horama. 

Už  si  čistí  zbroje 
na  sviežom  severe, 

skoro  on  zai<lope 
na  tie  tvoje  dvere! 

Prichystaj  si  partu, 

pierko  z  majorána, 
bude  svadba,  bude, 
veľká,  nevídaná. 

Bude  svadba,  bude, 
v  plese  a  radosti, 

pozveme  si  na  ňu 
sto  miiljonov  hostí !« 


16 


Tatársky  plien. 

Zastenala  zem.  Koňskými  kopyty 
krv  našich  vrelá  prúdami  sa  liala. 
Otec  na  rumoch  staviska  zabitý, 
devuška  dcéra  k  sedlu  priviazaná, 
k  vrahovi  rúčky  belunké  spínala, 
až  padla  v  mdlobu,  bičom  došľahaná! 

Zastenala  zem.  Požehnané  nivy 
krivda  pustoší  rozhýrenou  pätou, 
jej  zaplatený  sluha  tváre  kriví 
drzým  úškľabom,  keď  pravda  úbohá 
zakvíli  bôľno  perou  svojou  svätou 
a  vzdychom  ťažkým  spomne  meno  Boha. 

Zastenala  zem.  Naše  drobné  deti 
násilne  chváce  vilný  dušokupec; 
mlaď  našu  láka  do  tatárskych  sietí, 
aby  materské  poprznila  zvuky, 
a  jako  pustýň  afrikánskych  dravec, 
v  otcovskej  krvi  zpurpurila  ruky. 

Stenaj,  zem  naša!  Lej  slzy  mohutné, 
hrozný  plien  leží  na  tej  tvojej  hrudi! 
Lej  slzy,  matko,  divoké  a  mutné, 
vychrF  plamene  z  žulovej  útroby! 
Nech  sa  alebo  k  pokániu  prebudí 
pliennik,  alebo  chýľ  ho  v  svoje  hroby! 

Anglii. 

Pyšný  ostrove,  guľu  sveta 
silnými  obvils'  ramenami: 

Delhi  sa  k  tvojim  nohám  korí 
s  hladnými  tristo  millionami. 

Slnko  nebeské  večne  svieti 
na  bezhraničné  tvoje  ríše, 

v  hradoch  z  ocele  junač  tvoja 
poslušnou  vlnou  sa  kolíše. 

V  zlate  sa  kúpa  detva  tvoja, 
päť  pásiem  zeme  tebe  slúži, 

v  sto  moriach  syn  tvoj  belohlavý 
kormidlo  rýchlej  lode  hrúži. 

Kde  stúpi  silná  noha  tvoja, 
tam  národy  sa  v  rabov  menia, 

proti  reťazom  tvojim  zlatým 
niet  ani  mečom  vykúpenia! 

A  mocou  svojou  opojený 

Albion  rád  by  našich  bratov, 

cárom  mohutným  vymanených, 
zpät  sotil  na  kôl  Asiatov? 

Vajanský:  Sobraué  Diela  III. 

Lež  beda  tebe,  Britannia! 

prst  Boží  tkol  sa  tvojho  brehu: 
loď  admirálska  v  Mramor-mori 

o  skalu  tresla  v  rujnom  behu! 

Ešte  mier  cári,  už  Boh  zkazu 
nad  hrdou  tvojou  hlavou   kopí: 

hľa,  i  druhá  loď  blízko  brehu 
mlaď  tvoju  belolícu  topí! 

Ešte  v  myšlienkach  zadumený 
kozák  o  hrot  sa  podopiera: 

už  mŕtvol  tvojich  desné  kopy 
oceán  v  mokrý  hrob  zaviera! 

Divé  národy  zunovaly 

otrocký  hrdé  kloniť  šije, 
lúč  svobody  už  s  Himalája 

zalieta  tvojej  do  Indie. 

Osvoboditeľ  —  veľké  meno! 

ono,  jak  slnko,  svieti  jasne, 
pred  ním  Gangesa  divý  otrok 

padá  na  tvár  a  nemo  žasne! 

Tmí  sa  nad  tebou!  Hromy  dunia, 
blesk  sa  za  bleskom  hadí  z  vyše, 

a  na  kriedové  tvoje  brehy 

Boh  »mene,  mene  thekel«  píše. 

Potecha. 

Miloval  som  dievča, 

malo  sivé  oči  — 
hoj,  vydalo  sa  mi 

za  strelca  v  úboči! 

Ach,  plakal  som  dlho 

horko,  žalostive, 
že  ma  tak  sklamaly 

jej  očičky  sivé. 

Dobre,  že  sklamaly!  — 
Z  devy  —  planá  žienka, 

a  z  tých  mojich  žiaľov 
povstala  pieseňka. 

Planá  žienka  muža 

trápi  len  a  hreší, 
a  tá  moja  pieseŕí 

zabáva  a  teší ! 

Kukučka. 

Žalostivá  kukulienka, 

zas  m  ej  sa! 
Mrákavou  krytá  zorenka, 

zardej  sa! 
Odhučte  vy,  vody  chladné, 
nech  sa  v  rose  slnko  zhliadne 
po  tých  lúkách  kvetistých! 
po  tých  listoch  striebristých! 

Zahnal  vetrík  dáždne  mraky 

z  modriny; 
odtiekly  už  kalné  mláky 

v  doliny. 
Rosnou  horou  voľne  túlam, 
volám  k  horám,  volám  k  žulám, 
vítaj  svet  môj  —  jasota, 
vítaj  život  —  krásota! 
Kuku  —  kuku! 
Vítaj  svetlo,  vítaj  Vít, 
kuku! 

Nôžka. 

Stretol  som  vám  mladú  dámu, 

zamyslený  trošku, 
oslepený  krásou,  stupím 

na  jej  nežnú  nôžku! 

Výkrik  — !  pardon  —  moja  drahá, 

že  sa  chyba  stala: 
nemohol  som  nôžku  zbadať, 

tak  je  ona  .  . .  malá. 

Okamžite  odletely 

z  jasných  očiek  hnevy, 

vďačný  úsmev  zajasal  sa 
z  tvári  mladej  devy. 

Vám  však,  moji  bratia  milí, 
poviem  pravdu  v  celku: 

mala  moja  vďačná  dáma 
nôžku  hodne  veľkú. 


22 


Pisár. 

Medzi  papiermi,  medzi  knihami 

vediem  život  prosaický  — 
černidlom,  perom  a  ceruzkami 

šafárim  a  babrem  vždycky; 
dvadsaťpäť  zlatých  na  mesiac  beriem^ 

často  hladný  chodievam  spať, 
a  keď  i  tieto  boty  zoderiem, 

budem  rúče  boso  behať! 

Šéf  môj  je  človek,  ach,  suchopárny, 

úrad  a  práca  jeho  slasť! 
Pohľad  má  ostrý  a  prísnokárny  — 

pred  ním  sa  často  musím  triasť! 
Linaj  mi  z  chudej  ruky  vypadne, 

keď  na  mňa  s  krikom  naskočí  — 
nohy  ukľaknú  —  tvár  moja  zbFadne 

a  celý  chlap  sa  potočí! 

Večer  sa  slabým  uberám  krokom 
do  bytu  v  piatom  poschodí,  — 

z  oblôčka  mutným  hľadievam  okom, 
ak  sa  svet  dole  prechodí. 

Na  módnych  pánov  z  výšiny  hľadím, 
na  panie  —  plyny  —  a  sklady  — 

fantásiami  chudobu  sladím 
a  premáham  nimi  hlady. 

Mesiačku!  ty  si  môj  súdruh   pravý, 

aj  ty  nad  strechou  stánok  máš; 
tretí  vo  spolku  —  je  kocúr  plavý, 

kdeže  nám  blúdi?  či  neznáš? 
Asi  od  týždňa  už  viac  nekráča 

po  úzkom  strechy  hrebeni, 
chvostom  ohebným  už  nezatáča 

a  farby  v  očiach  nemení. 

iste  bedársky  výzor  šuhaja 

odstrašil  zviera  za  hory, 
do  veselšieho  zahnal  ho  kraja, 

kde  šťastnejšie  žijú  stvory. 
Mňa  tu  zanechal  v  samotnom  boli, 

pod  bremenom  zemských  strastí, 
otroka,  ktorý  v  trápnej  nevôli 

hynie,  hynie  od  bofasti!  — 

Tajdi,  mesiačku,  svieť  iným  krajom, 

oblaž  bleskom  dievča  šumné, 
ktoré  za  svojím  milým  šuhajom 

túži  túžby  sladko-dumné. 
Svieť  na  chlapčeka  v  materskom  lone, 

na  prahu  čo  tíško  sedí, 
mne  nechaj  chmáry  a  nočné  tône  — 

nech  zakryjú  moje  biedy. 

Tajdi,  mesiačku  —  tajdi  v  oblaky, 

samého  nechaj  bedára; 
vo  svete  šírom  nenájdeš  vďaky 

pre  mizerného  pisára! 
Lež  viem:  raz  šéf  môj  zbadá  za  rána, 

že  pult  môj  je  opustený! 
Ja  sa  nezľaknem  hnevu  tyrana, 

mňa  obrana  hrobu  steny! 

Žart  luny. 

Hoj,  tá  luna  jasnolíca 

jak  sa  trasie  tam  na  mori: 
široký  stĺp  na  hladine 

roztopeným  striebrom  horí. 

Horí  striebrom  v  mihotaní, 
až  sa  s  nebom  šírym  pojí, 

kolo  stĺpa  temné  vlny 
skáču  v  hravom   nepokoji. 

Ryba  žasne  v  hlbočine 

a  otvorí  modré  oči, 
rak  pomyká  klepetami 

a  zo  skaly  povyskočí. 

Koral,  sníčkom  opojený, 

rozťahuje  ratolesti: 
»Vari  to  už  ranné  slnko  ?« 

pozadudre  v  ospalosti. 

Luna  vtom  za  oblak  šibne.. 

zhasne  stĺp  i  mihotanie, 
ryba  zavre  modré  oči 

a  pohrúži  zas  sa  v  spanie. 

Koral  stíchne;  len  ten  raček 
nahnevaný  chvostom  trepe, 

že  mu  luna  rozpustila 

sny  pretrhla  veľkolepé!  — 

Šereje  sa  tiché  more, 

nad  ním  chmára  rozopiata, 
za  chmárou  sa  luna  kryje 

šťastlivá  a  rozosmiata. 

Svár. 

V  tichunkej  našej  dedinke  sa  stalo: 
šuhajikovi  pozdala  sa  deva, 

deve  srdienko  láskou  strepotalo: 
ona  plakáva,  smúti,  nezaspieva. 

Rodičia  žijú  od  rokov  už  v  hneve, 
na  milých  farár  so  štólou  nečaká! 

Čože  sa  stalo?  Srdce  puklo  deve, 
šuhaj  zaplakal,  a  šiel  za  vojaka. 

Devu  zaniesli  ta  do  cintorína, 
na  mohylôčku  krížik  zasadili, 

česká  zem  pila  vrelú  krv  vojína, 
keď  sa  tam  naše  regimenty  bily. 

Šuhajkov  tatko  v  kútku  postenáva, 
otec  dievčatka  šedivie  od  múky: 

tak  je  to:  už  vám  nič  nepozostáva, 
choďte  na  cintor  a  dajte  si  ruky!. 


(1866.) 


28 


Pýcha  Tatier. 

Zvolaly  k  nám  Tatry: 
»Vy  ste  rodní  bratri, 
»kosť  i  krv  tá  jedna, 
»patríte  do  vedna!« 

Počuly  to  rieky, 
ihneď  o  preteky 
niesly  to  do  rovín, 
šíro-šírych  končín. 

A  slovo  to  síiora 
zaniesly  do  mora, 
more  večným  ruchom 
šumí  slavským  duchom. 

Ural  skalnou  stenou 
zahrmel  ozvenou, 
za  ním  české  bralá, 
i  dinárska  skala. 

Nedarmo  sa  pýši 
Tatra  v  svojej  výši, 
hlas  jej  v  krátkom  čase 
celým  svetom  strase. 

Jeleňa. 

Dľa  guslara. 

Jeleňa,  hôr  hercegovských  krása, 
zastala  si  u  hory  zelenej, 
u  zelenej  hory,  u  potoka, 
a  hľadela  do  bieleho  poľa. 
Zajasala  hora  bleskom  tvári, 
bleskom  očú  veľkých  uhločiernych. 
Ajhľa,  vojsko  sultána  sa  valí, 
celý  voj  ju  pozdravuje  z  diaľky; 
iba  jeden  šuhaj  neženatý 
nepozdravil,  lež  k  nej  koňa  bodá. 
Zlatý  štít  má,  zlatý  kyndžal  v  páse, 
zlatý  handžár  i  ohnivé  oči, 
paša  mu  je  otec,  sultán  strýko, 
a  matička  Gruzinka  nevoľná. 
Skočil  strojný  šuhaj  s  tátošíka, 
zazvonily  jeho  krásne  zbroje, 
zavialo  mu  pero  na  turbane. 
»Bozkajže  ma,  kráska  nevídaná, 
»tu  máš  prsteň,  hodný  štyri  kuče; 
»k  tomu  sponku,  hodnú  dvanásť  kučí, 
»na  prídavok  kyndžal  vykladaný. 
»Bozkajže  ma,  kráska  nevídaná, 
»bozkajže  ma,  kým  ťa  sám  nebozkám: 
»paša  mi  je  otec,  sultán  strýko, 
»a  matička  Gruzinka  nevoľná. « 

Rumeň  svieži  zjasní  smahlé  líca, 

zajasajú  temným  leskom  oči, 

jak  keď  slnko  blysne  čez  mrákavu, 

i  odvetí  kráska  nevídaná: 

»Ber  sa  k  vragu,  šuhaj  neženatý! 

»Lepších  hrdinov  sa  bozkať  zdráham, 

»čo  krv  lejú  za  svobodu  zlatú, 

»zlatú  voľnosť  a  junácku  slávu  : 

»jak  mám  bozkať  sultánovho  raba?« 

Päsťou ! 

Pejú  devy  po  dolinách, 
v  srdci  láska  k  rodu  horí, 

ale  junač  naša  smúti 
po  dedinách,  po  zahorí. 

A  keď  zriedka,  akby  z  hrobu, 
zanôti  si  pieseň  novú  — 

hoj,  to  veru  zbraŕí  je  slabá 
na  tú  peleš  Kainovu! 

Pieseňka  len  mäkkú  dušu 
ponapraví  dobrou  dráhou, 

lež  odskočí,  jak  od  skaly, 
od  svedomia  bratovrahov. 

Jak  by  pohol  odrodilcov 
spevu  nášho  súzvuk  milý, 

čo  pekelnou  rukou  vlastnej 
matke  oči   vylúpili! 

Jak  by  krotký  hlas  varita 
tých  upútal  spanilosťou, 

čo  pelešiac,  posmech  tropia 
nad  zotlelou  otca  kosťou. 

Sladkou  lýrou  Ariona 
Tahko  krotiť  je  delfina, 

harmóniou  Amfiona 
tvrdá  žula  sa  pohýna  — 

Lež  prv  vlny  oceána 
v  malú  jamku  prelejete, 

nežli  dušu  odrodilca 
splesnivelú  okrejete! 

Búra  len  a  hromobitie!... 

Na  väzy  im  mocnou  päsťou: 
už  sa  i  tak  chabo  trasú 

vlastnej  viny  nad  priepasťou! 

(1866.) 

V  lesíku. 

Keď  zaveje  vetrík  tichý, 

rozševelí  listov  roj, 
vtedy  žiaľne  moje  vzdychy 

prostá  moja  pieseň  koj ! 

Bo  keď  lesa  šum  zakypí 
dušou  mojou  trúchlivou, 

čujem  v  ňom  i  šumy  lipy 
tam  nad  Tvojou  mohylou. 


(1860.) 


Vajanský:  Sobrané  Diela.  III. 

Guslar. 

Hercegovinou  guslar  blúdi, 
spieva  u  prahov  dobrých  Tudí; 
guslar  je  slepý,  malý  syn 
vždy  pri  ňom,  jako  jeho  stín. 

Z  úskalia  razom  Turek  skočí, 
nad  hlavou  ťažký  handžár  točí: 
valí  sa  synka  mladá  krev, 
lež  neuhasí  Turka  hnev: 

»Sem  gusle!«  Gusle  o  skalinu 
udre  a  hodí  v  rozsadlinu. 
Zjačaly  bôľne  —  desný  spev 
nezhasí  Turka  ľúty  hnev: 

»Sem  novce!«  Novce  Turek  v  ruku, 
k  tomu  ječermu,  pojaš,  struku 
a  s  hlavy  chomáč  šediny, 
tak  zmizol  v  temné  skaliny. 

A  čo  mu  nechal?  V  starej  hrudi 
pieseň.  —  Ach,  tá  sa  búrno  vzprúdi, 
pomstou  zapáli  celý  kraj; 
Bože,  tú  pieseň  požehnaj! 

U  rybára. 

Sedeli  sme  u  rybára. 

Šíry  Balt  pred  nami 
jemno  dýchal,  temno  vzdychal 

svojimi  vlnami. 

V  diaľke  loďka  šerela  sa: 

mladá  dcérka  vraví: 
»To  môj  milý,  v  skorej  chvíli 

u  milej  sa  zjaví !« 

Šedá  parus  rýchlo  rástla  . . . 

už  spľasla  u  brehu, 
dievčatko  ta  poskočilo 

v  rozčúlenom  behu. 

bumí  more  ospanlivo, 

šumí  vetru  vanie, 
do  šumov  sa  milo  mieša 

milých  celovanie 

Srdce  moje  rozihrané, 

jak  to  vlnobitie, 
pri  šume  a  celovaní 

preklínalo  žitie. 

Spev  hodín. 

Šumejú  časy  rýchlosťou  veternou, 
minútou  sú  im  rokov  milliony, 

dejiny  ľudstva  bodkou  malichernou, 
snom  okamihu  —  stvorenstva  Äony, 

svetov  hynutie  —  len  odsekov  znaky... 
Tiky,  taký  —  tiky,  taký. 

Lež  jeden  atóm  celého  stvorenstva, 
z  oka  božieho  na  zemeguľu  padlý, 

siaha  po  palme  smelo  veličenstva, 
bo  v  ňom  sa  vesmír  veškerý   zrkadlí. 

To  človečenstva  duch  je  jasnozraký  . .  . 
Tiky,  taký  —  tiky,  taký. 

Ten  i  mňa  stvoril  ku  službe  do  času, 
a  ja  poslušne  meriam  dni  i  noci. 

Volám...  lež  kto  si  všíma  môjho  hlasu? 
Kto  nepočuje,  tomu  niet  pomoci! 

Už  dujú  víchre,  chumelia  sa  mraky... 
Tiky,  taký  —  tiky,  taký. 

Brat  brata  stíha,  za  hrudku  potoky 

vylieva  krvi,  závidí  a  hreší; 
zdá  sa,  že  svet  ten  nie  mu  dosť  široký, 

čo  nemá,  chcel  by  —  čo  má,  ho  neteší 
Udrem  pokonno:  zmizly  mu  i  šľaky... 

Tiky,  taký  —  tiky,  taký. 

Jedľa. 

Hoj,  vítaj,  jedľa  moja  vonná! 

Jak  si  mi  strojná,  bezúhonná  — 

dych  tvoj,  to  balsam  prsiam  chorým, 

jedlica-sestrica, 

ja  bratskou  láskou  k  tebe  horím. 

Hoj,  vídaval  som  pyšné  palmy, 

u  nôh  im  more  pelo  žalmy, 

cypressa  v  iíom  sa  zrkadlila: 

jedlicu-sestricu 

zo  srdienka  nevyvábila. 

Mrká.  Bolí  ma  biedna  hlava, 

nádeja  bledne  —  oklamáva  . . . 

Radosť  vymrela,  srdce  pusté, 

jedlica-sestrica, 

rozšír  nado  mnou  vetve  husté. 


II. 


MAJÁK. 


Maják. 

I. 

Spŕchnite,  dažde!  Na  malom  ostrove 
teší  sa  Lubrag  vašej  sladkej  vlahe; 
on  už  od  rokov,  lodiam  ku  výstrahe, 
olejom  sýti  lampy  majákové; 
s  mladuškou  dcérou  samotný  na  skale 
vinami  bitej  osudom  prikutý 
starnúcim  okom  hľadieva  do  diale, 
ktorá  mu  halí  svet  už  zabudnutý! 
Ach,  búra  sveta  divoká  a  tvrdá 
vyhnala  muža  v  ďalekú  pustyňu, 
teraz  i  búrou  i  svetom  pohrdá, 
zakotviac  život  o  pustú  skalinu. 
Vôkol  Adria  s  nebosklonom  plavým 
v  nesmiernom  kruhu  sesterský  sa  pojí, 
u  nôh  prítoky  v  šumnom  nepokoji 
dušu  žblnkotom  koja  hukotavým. 
Na  skale  maják:  úloha  života, 
a  druhá,  čo  ho  k  žitiu  viaže  páska, 
bez  nejž  by  peklom  bola  mu  samota: 
to  dcéra  Despa,  morská  zlatovláska; 
ona  jediná  zašlé  budí  časy, 
jak  rozpomienka  dávnych  čias  spanilá, 

vekom  a  bôľom  zšedivelé  vlasy 
krážom  milosti  a  lásky  ovila. 
Belavé  vlasy  a  jej  očko  čierne, 
jej  mladej  pery  zorenie  ružové 
meria  so  svetom  city  starčekove: 
pera,  zrak,  vlásky  —  jemu,  jemu  verné! 
Čože  ho  ešte  na  svet  upomína? 
Loď  rýchloplavná,  poslušná  junovi, 
ktorá  raz  v  mesiac  k  ostrovu  pripína, 
s  čerstvou  potravou  zas  na  mesiac  nový. 
No  mladý  mornár  naplní  ho  hnevom, 
on  temný  pohľad  rád  pohodí  za  ním, 
keď  už  odbíja  loď,  a  s  šumným  spevom 
ďalej  sa  nesie  bóry  jarým  vaním. 

Prečo  ten  pohľad,  zagánený,  ľúty? 
Prečo  tá  hrozná  nenávisť  ku  svetu? 
Veď  dobrovoľne,  z  vlastného  podnetu 
z  živého  mesta  prišiel  v  tieto  kúty! 
Ach!  v  živom  meste  vystavil  si  chrámy 

svojeho  šťastia,  a  blaho  požíval 

čakávala  ho  žena  s  objemami, 
on  opojený  v  náručí  jej  sníval; 
srdcom  ohnivým  privinul  ju  k  sebe, 
smial  sa  i  plakal  na  belunkej  hrudi. 
Najšťastlivejší  bol  zo  všetkých  ľudí, 
keď  mu  dcérečku  darovalo  nebe. 
Na  každý  pohyb  noženky  a  rúčky 
otcovskou  láskou  hľadel  opojený, 

on  k  prvým  krôčkom  dával  jej  príučky, 
celujúc  vďačne  biele  ruky  ženy.  — 
Tu  Stojan,  mornár  vetrom  zbarnavený, 
vykopal  láske  jeho  hrob  predčasný: 
keď  k  jeho  krbu  došiel  unavený, 
kde  vnadné  cáril  jeho  anjel  jasný, 
jeho  Mileva,  prvej  lásky  žena, 
perla  a  oka  hviezdová  zornica. 
Stmilo  sa  nebo,  kosá  blýskavica 
zhadí  sa,  hromu  dutý  zvon  zastená, 
a  búrou  pláva  zradná  loď  z  prístavu  — 
Čo  našiel  doma?  Dcérku  opustenú: 
darmo  o  stenu  bil  nešťastnú  hlavu: 
loď  unášala  Stojana  a  —  ženu! 

Hoj,  takú  dušu  nezhojí  samota, 
bár  Despa,  dávnej  lásky  upomienka, 
milotou  jasní  mrákavu  života, 
jako  noc  zimnú  trasľavá  jutrenka; 
ona  je  jemu,  čo  lampa  majáka 
zblúdenej  lodi  na  búrlivých  vodách: 
posledná  pomoc,  i  posledná  čáka 
v  zmietaní  vlnísk,  v  boli  a  nehodách. 
Svet  nenávidí  Lubrag  v  temnej  duši, 
pred  ním  ukrýva  svoju  morskú  vilu; 
ona  ledva  že  bôle  jeho  tuší, 
s  detinným  citom  starca  hlavu  milú 
celuje  vrelé,  a  rovná  mu  vlásky, 
celuje  vrelé  vetché  jeho  perný, 
plná  pokory,  neviny  a  lásky 

počúva  jeho  slová  u  cisterny. 
Loď  na  ďalekom  vyskytla  obzore, 
rybka  a  vtákov  ťažných  šumné  lety, 
ker  rozmarína  a  to  večné  more: 
to  sú  dušičky  osamelej  svety! 
Keď  búri  more,  slietnu  v  dušu  chmáry, 
keď  jasné  slnko  hádže  do  vín  pruhy, 
až  sa  blyskocú  trblietaním  dúhy, 
i  jej  veselosť  zabronie  sa  v  tvári. 
Malá  cisterna  veľkú  tajnosť  vraví: 
»Despa,  tys'  šumná,  a  máš  krásne  oči!« 
Pokojné  more  nevdojak  vyjaví: 
»Despa,  tys'  štíhla,  jak  cypress  v  úbočí, 
»vrkoč  tvoj  hlávku  diadémom  zdobí, 
»ach,  a  to  všetko  o  samote  zvadne, 
»jak  granátový  kvet,  čo  vetrom  padne 
»s  nábrežnej  skaly  v  soľnovodé  hroby!« 

A  tu  sa  Despa  zadumá  chvíľami, 
temný  nepokoj  do  útrob  sa  vkradne: 
veď  vidí  čajku  s  voľnými  krielami, 
veď  vidí  rybku  s  voľnou  plutvou  na  dne 
zátoky  plytkej.  Srdiečko  poskočí, 
keď  párik  drozdov  vidí  na  olive, 
keď  hajno  mušiek  ponad  sebou  zočí, 
keď  čuje  spevy  svrčkov  uspanlivé. 
Všetko  vo  spolku  —  len  ona  jediná 
nevoľne  morom  ukrutným  okutá 
darmo  do  diale  očičky  napína; 
more  a  láska:  nezlomné  sú  putá. 


45 


more  široké,  ach  nemá  chodníka, 
láska  hlboká  k  starému  otcovi  — 
ticho  srdienko,  nes  tuhé  okovy, 
láska  k  otcovi,  nebesia  preniká. 

Lubrag  zasadol  pod  ker  rozmarína, 
Despa  mu  u  nôh,  dávnej  zrady  dcéra. 
Nad  nimi  štíhly  maják  sa  vypína, 
pred  nimi  morská  púšť  sa  rozprestiera. 
Všetko  tak  ticho!  Len  šumivá  vlna 
šeptá  so  skálím,  miernym  vetrom  vzňatá, 
rozmarín  dýše  tuhé  aromatá, 
na  čistom  nebi  bledá  pláva  luna 
len  tak  hanblivo,  bo  ešte  deň  svieti. 
Ajhľa!  v  diali  sa  biely  bod  vynorí ! 
Pozná  ho  Lubrag!  To  námorské  deti 
vezú  potravu  do  jeho  komory. 
Už  bodka  zrástla  v  bielu  parus  lodi, 
riadi  ju  pevná  ruka  Veselína. 
Už  priletela.  Kotva  sa  zahodí, 
olej,  sucháre,  vak  Čierneho  vína, 
dai^  to  dalmátskych  prístavov,  naložia 
na  Lubragovu  porúchanú  bárku, 
on  si  odváža  ku  sihoti  zbožia, 
teší  sa  ticho  hojnému  podarku. 
Veselín  krásny,  pištole  za  pásom, 
blýskavý  handžár  pevnou  rukou  tríma  — 
stužka  kolpaku  letí  voľne  vlasom, 
ječerma  jeho  blýska  bohatýma 
drahokameňmi,  čo  lúpežným  vrahom 

odňal,  mačkami  sputnav  ich  loď  k  sebe, 

a  hojnú  korisť  niesol  k  svojim  prahom.  - 

Pomorie  družné,  to  ku  sláve  tebe! 

On  by  rád  videť  sihoť  pustovníka, 

preto  veselo  ku  skale  zabočí,' 

i  zhliadne  razom  u  vonného  kríka 

Despu,  jak  cudne  klopí  pred  ním  oči, 

jak  bielou  rúčkou  padlý  vrkoč  rovná 

a  kradmo  očkom  na  júna  pohliadne, 

jak  sa  zapýri  razom  i  ohľadne 

sihôtky  divej  spanilá  kráľovná! 

Rumefí  zastíni  júna  smahlé  líca 

a  tvrdým  telom  mrazný  cit  zatrase, 

z  očú  zajasá  v  náruživej  kráse 

túžby  a  žasu  mlunná  blýskavica. 

Neskoro  núti  Lubrag  dcéru  domov; 

cudzinec  uzrel  krásu  jeho  vily, 

on  za  fiou  hľadí,  až  myrtových  stromov 

závistné  vetve  devušku  ukryly. 

On,  silný  plavec,  rozpálený  ľúte 

skočí  na  bárku,  z  nej  na  loď  húpavú, 

loď  už  rozpína  široké  perute, 

už  voľne  orie  vodu  modro-tmavú: 

na  sťažni  jun  sa  kolimbá  u  vyše, 

spevavý  pozdrav  z  mocných  pŕs  sa  vinie  - 

Na  brehu  Despa  bielou  šatkou  kynie 

nesmelou  rukou  z  cypressovej  skrýše! 

II. 


Morskej  sihôtky  pustovnica  mladá, 
čože  sa  s  tebou  prihodilo,  krásna? 
V  neisté  dumy  jarý  blesk  sa  vkráda, 
neisté  túžby  razom  z  čistá  jasná 
menia  sa  v  citov  neznaných  trasenie; 
hoj,  ony  dušu  zaujaly  celú, 
hoj,  ony  hlavu  naplnily  vrelú, 
i  vrhly  srdce  v  búrne  rozochvenie. 
Už  ti  široké  more  ináč  spieva, 
už  ti  sirocco  ináče  ševelí: 
»Veselín,  junák,»  z  obidvoch  zaznieva: 
»kdc  si,  Veselín,  námorníku  smelý! 
»Kadeže  blúdi  tvoja  ľahká  noha, 
»kadeže  blúdi  Sokolica  tvoja? 
»Prileť,  oj  prileť,  sladká  túžba  moja, 
»bez  teba  vädne  devuška  úbohá! 
»Vädne  i  zvädne  na  horúcej  skale, 
»nezdolá  slabá  plamenistým  citom  ! 
»Darmo  v  šumení  vetra  roztočitom 
»priletíš  potom  z  nedohľadnej  diale: 
»pusté  skalisko  nájdeš  a  staríka, 
»jemuž  bôľ  za  mnou  odňal  smysly  jasné, 
»jemuž  pochodeň  žitia  hasne,  hasne 
»v  plači  u  môjho,  junák,  náhrobníka! 

»Či  darmo  čakám?  Samota,  samota, 
»ty  jedom  plníš  dušu  bezútešnú  — 
»Roztrhni   radšej  nitôčku  života, 
»ulož  do  hrobu  tajnosť  moju  hriešnu. 
»Usmrťže  razom,  uspor  dlhé  múky. 
»Otec!  Ach,  u  nôh  jeho  kľačím  v  boli, 
»u  nôh  mu  kľačím  a  celujem  ruky, 
»lež  zjaviť  tajnosť:  niet  sily  a  vôli.« 

Despa  za  rána  na  skalnom  nábreží 
šumivou  vlnou  chladí  biele  čelo, 
tepna  lomcuje,  krv  sa  prúdi  vrelo, 
mráz  i  horúčosť  sladkým  telom  beží! 
Jeho  hlas  čuje,  keď  mohutná  vlna 
tiahlym  húpaním  o  skalu  sa  búši 
a  potom  iskier  snehobielych  plná 
nazpak  sa  hádže  —  láme  sa  —  a  zčuší  - 
len  aby  miesto  novej  ustúpila, 
ktorá  sa  rodí  tam  ďalej  od  brehu: 
už  sa  dme  kopcom,  už  sa  priblížila, 
už  máča  skaly  v  perlistom  nábehu. 
Jeho  hlas  čuje,  keď  vírivá  bóra 
rozmarínové  húštiny  rozbúri, 
keď  nahnevano  hrom  zadurká  shora 
a  blesk  haditý  povyskočí  z  chmúry! 
»Hlas  jeho  tuhší,  než  to  hukotanie, 
»blesk  jeho  oka  živší  než  tie  strely  . . , 
»Prestafi,  húština,  nač  to  šepotanie, 
keď  Veselína  spevy  onemely!« 

KTakne  devuška,  plačúc  hlávku  zmáča, 
padá  jej  mokrý  vrkoč  dolu  šijou; 
vstane,  po  brehu  ľahkou  nôžkou  kráča, 
spieva,  a  pieseň  s  mora  melódiou 
svorne  sa  pojí  —  tak  jako  vodička 
slaná  sa  mieša  s  horkými  slzami ; 
voda  i  slzy  obmývajú  líčka, 
i  schnú  sušené  lanít  plameňami. 
Pieseň  devušky  smutná  a  divoká 
s  trasením,  kvíľbou  vlní  sa  a  prúdi, 
čisto  a  jasno  zavznieva  zhlboka, 
lebo  má  prameň  v  bieloskvúcej  hrudi. 


Pieseň  u  mora. 

Tá  moja  hlavenka  žiarom  rozpálená, 
nemôže  ju  schladiť  vodička  studená; 
ba  tá  moja  hlávka  a  tok  mojich  očí 
i  studenú  vlnku  razom  rozklokočí! 

Na  skale  horúcej  aloe  prekvitá, 
na  stopke  dlhokej  korunka  sa  kmitá; 
priburáca  víchor,  zlomí  kvet  vysoký: 
ty  si  mojím  víchrom,  šuhaj  černooký! 

Tá  moja  tvárička  plameňami  horí, 
nemôže  ju  schladiť  vanie  divej  bóry; 
ba  tá  tvár  horúca,  v  zimničnom  rumeni, 
i  studenú  bóru  na  samum  premení! 

Vajansky:  Sobrané  Diela.  III.  4 

Pod  skalou  šalfia  vônnodychá  zkvitá, 
nemôže  ju  zlomiť  búrka  roztočila; 
slnko  palom  páli  —  uschne  kvietok  žiaFny: 
ty  si  mojím  slnkom,  šuhajíčko  diaľny. 

Hrozné  má  reči  Lubrag  na  jazyku, 
krivým  pohľadom  na  Despu  zagáni, 
keď  ona  v  devíc  štebotavom  zvyku 
len  spomnie  muža,  čo  v  blýskavej  zbrani 
letom  sa  zjavil  a  zanikol  letom, 
jak  plavý  orol,  keď  krýdlom  mohutným 
s  brda  na  brdo  poletuje  svetom. 
Despu  to  straší.  Ona  srdcom  smutným 
zas  len  večerným  vetrom  sa  žaluje, 
zas  len  samotným  vetrom  rozpovedá, 
ako  i  sen  jej  mornára  maľuje 
a  túženie  už  ani  mysleť  nedá! 
Keď  už  večerom  starostlivou  rukou 
Lubrag  zapáli  majáka  lampady, 
Despa,  týraná  tajnej  lásky  múkou, 
smutne  prechádza  cypres  kolonády. 
Krikľavé  svetlo,  kryštálom  zsilnené, 
ostré  pablesky  vysiela  pruhami, 
ony  sa  vinú  zlatými  stuhami 
cez  rozmarínov  húšťavy  zelené, 
a  tmu  večernú  zväčšujú  protivou; 
do  tmy  sa  Despa  tak  rada  pohrúži, 
tam  sa  stiesnené  srdienko  roztúži, 
tam  duša  nyje  fantásiou  snivou! 
Krieštavac  svoju  drsnú  pieseň  nôti, 


51 


Preráža  pisklým  hlasom  vín  šumenie, 
na  výške  mora  okolo  sihoti 
zomiera  zory  posledné  svietenie: 
Ach,  tak  mre  radosť  posledná  v  dušici, 
ach,  tak  víťazí  tma  žiaťu  a  strasti  — 
tak  hynie  deva,  na  vädnúcom  líci 
slza  a  výraz  hrobovej  borasti! 
Beda,  kto  z  tichej  hluši  a  samoty 
zrazu  sa  hodí  v  prúdy  náruživé. 
Kto  lenivé  a  spokojné  tlkoty 
srdca  zamení  za  strasti  búrlivé: 
on  ako  rybka  z  vody  vyhodená, 
ako  kvet  južný  na  severnom  mraze, 
ako  laíí  krotká  šípom  postrelená 
strasie  sa,  trpne,  padá  v  obeť  zkaze. 

Blíži  sa  k  brehu  opustené  dieťa, 
materidúšku  ľahká  nôžka  dlávi, 
len  tak  ľahunko,  lebo  vonné  kvieťa 
dýcha  jej  vďačne  aromat  voňavý:  —  - 
Zrazu  začuje  divné  šplechotanie, 
tak  neznie  vetrom  rozhúpaná  vlna. 
Postoji.  —  Ztíchni,  srdca  trepotanie  ; 
piesok  zaškripel  tretý  spodkom  člna  ; 
breh  sa  ozýva  pružnej  nohy  krokom  — 
nádherná  vôiía  z  oleandrov  veje, 
v  diaľke  na  vlnách  svit  majáka  tleje, 
blednúc  šíri  sa  po  mori  vysokom, 
lampa  majáka  blýska  sa  a  krúti, 
ostré  pablesky  ryjú  sa  do  vody 

ako  kopije.  Na  vápenné  schody 
ohnivým  prúdom  silný  lúč  sa  rúti: 
vtáčky,  zmýlené  svetlom  v  svojej  púti, 
bijú  sa  do  skiel  brúsených  majáka, 
rozrazia  hlávky  o  spiežové  prúty: 
padajú  biedne  do  vín  pažeráka! 

III. 

Večerom  pletie  Lubrag  očká  sieti, 
Despa  mu  pradie  nite  na  tenatá, 
v  chyži  na  krbe  lúč  veselo  svieti. 
Tvár  starca  bledá,  vráskami  posiata, 
dnes  nevýnosnú  bolesť  prezradzuje, 
dnes  on  tak  často  vzdychá   polohlasom, 
jak  by  ho  myseľ  k  smutným  niesla  časom. 
Despa  hlavenku  kloní,  —  a  len  snuje, 
snuje  prstami  a  myšlienkou  lieta 
ta,  ta,  ďaleko  k  skalnému  Pomorí, 
kde  dalmatínske  šerejú  sa  hory, 
pyšný  Dubrovník  skvostne  sa  trblieta. 
Tam  Sokolica,  tam  Veselín  šumný, 
tam  život,  láska,  nepoznané  svety, 
tam  živý  ruch  a  mramorné  kolumny, 
tu  samota,  a  vodou  svet  zapretý. 

Lubrag. 

Čo  si  tak  tichá,  moja  holubienka, 
vari  slzičku  vidím  v  tvojom  zraku? 

Despa. 

Smutná  mi  zkrsla  v  samote  myšlienka: 
Otec  môj,  prečo  po  matičke  znaku 

žiadneho  neprial  osud  mi  ukrutný? 
A  keď  sa  na  ňu  pýtam,  nepoznanú, 
vy  ostávate  zachmúrený,  smutný, 
ba  niekdy  drzkú  zajaktáte  hanu? 
Ja  bych  tak  rada,  čo  len  vlásky    matky 
horúcou  perou  vrúcne  celovala, 
ja  bych  tak  rada  mohylu  objala, 
ktorá  pokrýva  posvätné  ostatky  I 

Lttbrag. 

Ach,  nespomínaj,  Despa,  matku  tvoju, 
hrozné  mi  city  zobúdzaš  v  útrobe! 

Despa. 

Len  to  mi  riekni,  či  spočíva  v  hrobe, 
a  či  len  diaľka  kryje  matku  moju? 

Ltthrag. 

Ztratená  matka !  To  ti,  dieťa,  dosti ; 
už  sa  k  nám  nikda,  ach  nikda  nevráti ! 

Ľespa. 

Riekni,  kde  ležia  drahej  matky  kosti, 
aký  jej  pomník  slnko,  hasnúc,  zláti? 

Lubrag. 

Ty  nemáš    matky,    (temno  starec  vraví 
a  hladká  dcéry  horúcu  hlavičku.) 
Ach,  v  srdci  mojom  osteň  je  boľavý, 
žes'  nepoznala,  úbohá,  matičku! 

Smrť  ju  len  vzala?  Nie  —  smrť  tak  neskruší, 

smrť  nechá  v  srdci  lásky  plápol  čistý, 

nechá  mohylu,  kde  vo  sviatok  duší 

položiť  môžme  venec  sviežolistý. 

Lež  matka  tvoja  nemá  pre  nás  hrobu, 

v  srdciach  nechala  desnú  len  pustotu, 

mne  bôľ  pekelný,  a  tebe  sirobu, 

obom  nám  morskej  pustyne  samotu! 

Ako  zornicu  oka  som  ju  chránil, 

viac  jako  seba  ľúbil  som  Milevu, 

biedu  a  horkosť  prácou  som  odstránil, 

a  plesal,  keď  v  jej  anjelskom  úsmevu 

spokojnosť  som  a  milovanie  spatril ; 

a  predsa  úsmev  jej  bol  podlá  zrada. 

S  mladým  Stojanom  verne  som  sa  sbratril, 

atak  na  vlastnej  hrudi  choval  hada! 

Zatíchne  starec  a  slza  sa  roní, 
padá  do  sieti,  tá  ju  rýchlo  pije. 

Despa. 

Ach,  ďalej,  otče!  Mne  bôľ  srdce  ryje, 
keď  váš  hlas  temný  chyženkou  nezvoní! 

Lubrag. 

Mlčal  som  —  nechcel  srdce  ti  otroviť; 
lež  život  krátky,  ja  na  kraji   hrobu, 
prv,  než  pod  smrti  upadnem  porobu, 
ja  musím,  musím,  ja  musím  hovoriť! 

Jako  škorpión  do  tichého  domu, 
vnikol  nešťastník,  a  svätyňu  moju 
jedom  napustil  —  sviedol  matku  tvoju, 
a  ušiel  tajne  s  ňou  pri  rvaní  hromu. 
Zúfalosť  slietla  na  nešťastnú  hlavu  : 
ostrý  handžár  som  oprel  o  slabinu, 
abych  ukončil  žitia  púť  boľavú  .  .  . 
Tu  ...  z  izby  počul  kvíľbu  som  nevinnú, 
hoj,  tvoju  kvíľbu!  Handžár  padol  z  ruky, 
ja  tisol  vrelý  bozk  na  tvoje  perný, 
hotový  znášať  hanby  svojej   múky 
a  tebe  zostať,  dieťa  moje,  verný! 
Ty  si  ručenkou  schvátila  mi  bradu, 
prstočkom  útlym  zachytila  vlasy, 
tak  samovraždy  diabla  zahnala  si 
a  spásu  duše  schránila  od  pádu. 
Len  pomstu  z  nej  si  nemohla  vytrhnúť, 
ja  s  tebou,  deckom,  Pomorím  som  blúdil, 
biedou  a  prácou  tvrdo  som  sa  trúdil, 
abych   sa  mohol  na  svodníka  vrhnúť! 

Darmo  som  hľadal  úkladného  vraha ■ 

oj,   čo  som  našiel,  to  dušu  preniká. 

V  úzkej  ulici  nášho  Dubrovníka 
ležala  žena  nocou  polonahá  ; 
milosrdenstvom  hnutý  k  nej  sa  schýlim, 
i  na  chudobnú  nesiem  ju  hospodu, 
zamdlenej  hladom  dávam  chlieb  a  vodu  .  .  . 

V  tom  žasom  zamriem:  črtám  ženy  milým 
podobné  vidím  ženy  schudlé  tváre, 

bieda  z  nich  hľadí,  nemoc  a  pohana. 

z  oka  zimničné  hárajú  požiare, 
ruka  sa  trasie,  odev  roztrhaná  .  .  . 
To  bola,  dcérko,  tvoja  mať  Mileva  — 
zakríkla  siplo,  zalomila  ruky: 
»Odpusť!«  a  padla.  Smrti  temné  zvuky 
kŕčovým    vzdychom  chorá  hruď  vylieva. 
1  dokonala.  Bozkom  odpustenia 
posvätil  som  jej  vierolomne  perný. 
A  prosím  Boha  o  duše  spasenia, 
jej  len  a  tebe,  dcérko  moja,  verný! 

Lubrag  zatíchol,  horia  jeho  líca, 
na  čelo  Despy  tiskne  bozk  horúci  ; 
uhoľ  na  krbe  ticho  tlie  hasnúci  — 
čez  oblok  kmitá  mrúca  už  zornica. 
Hasnúci  uhoF,  to  hruď  kmeťa  chorá, 
pokonno  svieti,  slabo,  ale  páli  — 
jeho  dcérečka  —  to  večerná  zora, 
blesky  jej  jasno,  ale  na  noc,  vzplály. 

IV. 


Bodajú  ostro  Despu  starca  slová: 
každé  je  ostnom,  čo  sa  v  srdce  ryje, 
srdce  krváca  a  bije,  len  bije 
za  sladkou  chvíľou,  keď  loď  junákova 
šerým  večerom  zas  k  brehu  prirazí, 
keď  myrtového  v  tieni  baldachýna 
zabúda  otca  bôle  a  príkazy 
v  mocných  ramenách  svojho  Veselína. 
Šumivé  more:  svedkom  jejich  lásky, 
rudý  leander:  strážcom  mladej  devy, 
vetry  svadobné  spievajú  nápevy, 
myrta  vetvami  žehná  duší  sväzky; 
nad  nimi  klenba  chrámu:  nebo  jasné, 
oltárne  sviece:  hviezdičky  bleskúce, 
dve  holubienky:  ich  družice  krásne, 
prísaha  a  sľub:  objemy  horúce! 
Mäkkou  pohovkou  im  materidúška, 
na  nej  tak  sladko  spočinúť  v  samote, 
keď  šuhaj  junák  do  devinho  uška 
šeptá  o  šťastnom  budúcom  živote, 
keď  činov  svojich  sokolie  zálety 
a  smelých  plavieb  rozpráva  hulanie, 
a  keď  sľubuje,  že  tie  širé  svety 
rád  obetuje  za  jej  milovanie. 

lebo  že  bozk  jej  sladší  jak  svoboda, 
jej  tvár  milejšia,  ako  morská  sláva, 
hlások  jej  sladší,  jak  víťazná  vrava, 
i  búrna  chvála  celého  národa! 

Despa. 

Kde  ti  otčina,  povedz  môj  milený, 
či  ona  ostrov,  samotný  a  smutný? 

Veseliu. 

Oj  nie,  dušica!  Prístav  zaľudnený 

rodisko  moje.  Vrch  nad  ním  ozrutný 

strmo  sa  vzpína  a  statne  ho  chráni 

od  divej  bóry  i  divého  Turka, 

kvádre  obrovské  zas  od  morskej  strany, 

aby  nemohla  k  lodiam  divá  búrka. 

Náručie  móla  tisíc  lodí  sviera, 

tisíc  tam  vlajek  trepotá  sirocco  ; 

koráb  na  diaTnu  cestu  sa  poberá, 

druhý,  nákladom  hrúžený  hlboko, 

z  indických  zemí  teperí  tovary; 

iný  prichádza  z  krajín  Kolumbusa, 

tamten  z  Odessy,  žírnych  rovín  dary 

a  drahocenné  nesie  látky  Rusa. 

Tam  večný  pohyb,  večité  hemženie, 

juh  i  sever  sa  díva  z  fudskej  tvári, 

tam  šumí  rečí  rozmanité  znenie, 

pestria  sa  krojov  rozličné  útvary  .  .  . 

Tam  v  Dubrovníku  dom  z  vápennej  skaly, 

a  v  ňom  izbušky,  úhľadné  a  jasné: 

tie  by  tak  rady  slávne  uvítaly 

vo  svojom  lone  žieňa  moje  krásne! 

Mramorný  balkón  —  na  ňom  pri  západe 

žena,  opretá  o  mužovo  plece, 

kochať  sa  bude  v  čarovnom  pohTade, 

keď  sa  ružovo  more  roztrbliece  !  1 

Despa. 

Jak  mám  rozumeť  tvojim  temným  slovám? 
Či  si  zabudol  otca  na  sihoti? 

Veselili. 

Nezabol !  Znám  to,  on  je  nám  oproti! 

Ja  bázeň  desnú  pred  ním  v  srdci  chovám  .  . 

Nikda  kanóna  tmavého  otvora, 

nikda  handžára  nebál  som  sa  v  žití, 

nikda  mňa  búra  nedesila  mora, 

keď  život  visel  na  pavučej  niti; 

lež  pred  ním,  neviem,  prečo  trniem  biedne, 

slovo  mi  viazne  na  ťažkom  jazyku  — 

líce  sa  pýri  ohňom  a  zas  bledne, 

mne  tak,  jak  večnom  pri  súde  hriešnika! 

To  jeho  oko  zhaslé,  podozrivé, 

tá  tvár  velebná  i  zlobivá  v  jednom, 

výčitku  jakús'  tajne  a  hrozivé 

metá  mi  v  oči  v  rozčúlení  zjednom. 

Mňa  bôľ  i  úzkosť  sviera  v  jeho  blízku, 

dych  sa  zastaví,  krv  sa  mi  rozbúri: 

jak  by  pri  svojom  chytil   mŕ^a  stavisku, 
z  nehož  požiaru  zhubný  val  sa  kúri, 
požiaru,  ktorý  moja  kládla  ruka!  —  — 

Despa. 

Ach,  on  je  dobrý!   Ale  hrozná  múka 
rozrýva  jedom  hruď  otcovu  starkú! 

Veseliu. 

Dosť  smutných  rečí!  Blíži  sa  hodina, 
kde  zase  musím   na  húpavú  bárku. 
Zaspievam  pieseŕ^,  počúvaj  dievčina, 
polož  hlavenku  na  lono  s  pokojom, 
ovlaž  dušenku  sladkým   spevu  zdrojom, 
kým  šuhaj  loďku  svoju  neodpína. 

Tambura  júna  zavznie  roztomilá, 
strieborné  hlasy  nesmelo  sa  vinú, 
ledva  že  morskú  prevýšia  hladinu, 
čo  sa  prítokom  Fahko  rozvlnila. 
A  do  tých  čistých  zvukov  nariekania 
tichý  barytón  súzvučne  preniká; 
krieštavac  ztíchne,  prítok  bez  prestania 
chórom  sprevádza  pieseň  námorníka. 

Spev  ku  tambure. 

Šumejú  vetry,  vetrilo  sa  zdýma, 
nebo  sa  s  morom  milostné  objíma, 
nebo  sa  s  morom  šíro-šíre  pojí: 
a  predsa,  predsa  nemôžu  byť  svoji! 

Večné  objemy,  večité  túženie, 
a  predsa,  predsa  večné  rozlúčenie, 
keď  ta  zaletíš,   kde  sa  zdajú  v  styku, 
zas  len  uvidíš  priepasť  prevelikú! 

»Poď  hore!«  volá  to  nebo  vysoké, 
»poď  dole!«   šumí  to  more  hlboké; 
zdvíha  sa  more  —  ach,  ale  zas  klesá, 
nadolu  nechcú,  nemôžu  nebesá. 

Tys'  moje  nebo,  devico  čarovná, 
hruď  moja  morskej  hlbine  sa  rovná: 
dme  sa  a  vlní,  dvíha  sa,   kolíše, 
darmo,  predarmo:   nemôže  do  vyše. 

Tys'  moje  nebo,  ja  dole  prikutý, 
nemôžem  k  tebe  na  ťažkej  peruti; 
ty  máš  krýdelká  ľahké  a  veterné, 
poď  ko  mne,  drahá,  a  miluj  ma  verne! 

Tambura  odznie.  Despa  ticho  plače, 
Veselín  rúčku  celuje  ohnivé. 
Ešte  objatie,  tuhé,  náruživé  —  — 
už  bárka  temnou  vlnou  voľne   skáče  . . . 

Lubrag  netuší  tajné  schôdzky  devy, 
ona  sa  bojí  jeho  prísnej  tváre, 
ona  sa  trasie,  že  by  jeho  hnevy 
zhasily  srdca  posvätné  požiare! 

Ach,  kde  tu  východ,  kde  tu  smilovanie; 

otec  a  milý,  dva  protivné  póly, 

hriech  je  tajomstvo,  nemožné  vyznanie, 

úbohé  srdce,  preťaté  na  poly: 

v  ňom  bôr,  ako  ten  oceán  hlboký, 

v  ňom  temno,  ako  tma  búrových  mrakov! 

Blednú  tváričky,  sĺz  tiché  potoky 

kanú  a  kanú  z  kryštálových  zrakov. 

Už  ľahol  Lubrag  na  lôžko  večerom, 
sen  tichý  slietol  v  unavené  oko. 
Silnou  peruťou  hnal  po  nebi  šerom 
temné  oblaky  vírivý  sirocco; 
more  sa  dmulo  dlhými  vlnami, 
v  diali  bezhlasé  blesky  časom  vzplály, 
osvieťac  z  mora  vynorené  skaly, 
ktoré  ľud  morský  nazval  Sirénami. 
Ostré  tam    hrany  nad  vodou  i  pod  ňou, 
tam  večne  búcha  vlna  sa  zúrivé, 
krúti  sa,  sipí,  akoby  povodňou 
rozbiť  želala  vápeniny  sivé. 
Vysoko  strieka  snehobiela  pena, 
ako  snop  z  periel  samých  uviazaný: 
dvíha  sa,  shýba,  láme  sa  o  hrany 
a  padá  v  million  iskier  rozdrobená! 
A  tam  ju  zase  krútivý  vír  chytá, 
hádže  a  špliecha  v  rozbesnenom  kole, 
ztade  poznovu  o  skaliny  holé 
tepe  ju  bleskom  vlna  roztočitá. 
Večná  to  vojna:  tam  tvrdá  nemota 
válči  s  pohybom  a  večne  víťazí: 
tak  večná  pravda,  dobro  a  krásota 
rozbíja  Ihárov  hrdzavé  reťazi. 

Predtým,  keď  nebol  maják  na  sihoti, 
nejedna  loď  sa  tuná  stroskotala: 
darmo  pomorca  ženuška   čakala, 
darmo  čakaly  deti  —  už  siroty; 
keby  Sirény  hovoriť  vedely, 
strašná  bola  by  rozsadlín  rozprava. 
Rujní  mornári,  kdeže  sa  podeli, 
kde  ich  veselý  spev  a  hlučná  vrava? 
Spevy  zatíchly,  vrava  onemela  — 
tam  dole  v  hĺbke  hrozná  púšť  sa  šklebí, 
v  nej  zbytky  lode,  laná,  plachty,  delá, 
hnáty  a  rebrá  a  škúlivé  leby. 
Kostra  ruky  tam  ešte  brvno  tríma, 
ktoré  niekedy  živá  zachytila, 
mollusky  ľpejú  telami  lepkýma 
na  vetchých  zdrapoch  lodného  vetrila. 
Smrťou  tam  vanie  voda,  tma  i  skala, 
bo  do  tej  hĺbky  búrka  neprerazí; 
z  umrlčej  hlavy  strašného  okáľa 
lenivo  had  sa  vykrúca  a  plazí. 
Morský  cintorín,  to  Sirén  robota, 
nebolo  lásky  v  ich  skalistej  hrudi, 
nebolo  žiaFu  nad  zhubou  života  — 
práve  tak,"  ako  u  sebeckých  ľudí. 
Ale  včuľ  maják  verne  ukazuje 
zblúdenej  bárke,  že  do  zhuby  letí: 
tak  večná  pravda  svetlom  napravuje 
na  dobrú  cestu  poblúdené  deti; 
keď  ona  zhasne,  beda  človečenstvu, 
divá  ho  schytí  do  prúdu  krútňava, 

Vajanskj' :  Sobraué  Diela.  III.  5 

chaos  sa  hodí  na  prse  stvorenstvu, 
svetlo  podľahne  —  víťazí  čieriíava. 

Hoj,  tam  od  Sirén   známe  zkrsly  znaky. 
To  on,  to  on!  Dnes  večer  príde  drahý, 
Despa  zas  zhliadne  uhločierne  zraky, 
zas  šepne  v  ucho  vernosti  prísahy; 
zase  tú  peru  rudú,  plamenistú 
ku  svojim  ústam  privinie  žížnivým, 
zase  ku  prsiam  mohutným,  búrlivým 
vrúcne  pritisne  hruď  svoju  belistú! 
Despa  zakvíli  a  v  kvíľbe  zaplesá, 
otvorí  dvere  na  otcovej  chyži, 
ľahunkým  krôčkom  k  posteli  sa  blíži  — 
kde  otec  leží.  Tá  stará  hruď  dme  sa 
hlbokým  dychom.  Despa  sa  nakloní 
ticho  nad  starca  i  pobozká  vrelo 
vybledlé  líca  i  vráskavé  čelo, 
krížom  ho  žehná  —  a  von  sa  vyroní, 
beží  —  o  chvíľu  na  pobreží  mora, 
ako  svit  luny,  bez  šumu  sa  zjaví. 
Vonku  o  závod  s  morom  hučí  hora, 
hrozivý  oblak  od  juhu  sa  plaví, 
oblak  titanský,  s  černo-rudou  tvárou, 
horúci  vetor  pred  sebou  ho  tiská, 
obzor  je  mlunnou  obtiahnutý  chmárou, 
z  tej  sa  chvíľami  ohnivo  zablýska: 
belunké  šaty  devy  vietor  trhá, 
vrkoč  až  k  zemi  padá  bielou  šijou, 
vlna  obrovská  k  nohám  sa  jej  vrhá 

a  siplo  hučí  zlobnou  melódiou  ; 
majáka  krepký  plápol  osvecuje 
jasno  Sirény  i  vín  biele  hlavy. 
»Ach,  čo  to  srdce  tvoje  tak  lomcuje  ?« 
K  Despe  svedomie  hrozným  hlasom  vraví 
»Načo  šialený  žiar  ťa  podnecuje, 
»keď  si  po  pravde,  načo  tie  obavy? 
»Otec  tvoj  dobrý  sám  v  chate  nocuje, 
»a  ty  sa  ženieš  do  búrnej  huravy!« 

Svedomie  —  srdce  v  boj  sa  tuhý  daly, 
tuhý,  lež  krátky  —  bo  srdce  víťazí. 
»Veselín!«  krikom  úzkostným  vyrazí 
a  kľakne  biedna  na  zmáčané  skaly. 
Vlasy  jej  letia  divokým  víchriskom, 
jasné  jej  oko  do  diaľky  upiate, 
za  každým  hTadá  lodenku  vlniskom, 
za  každým  plachty  vzletné,   rozopiate. 
Razom  z  mrákavy  priletí  čakaná 
bárka,  a  ledva  k  brehu  pristať  stačí, 
už  na  širokých  prsiach  milovaná 
deva  spočíva  v  usedavom  plači. 

Veseliu. 

Načože  slzy,  morská  moja  vila? 
Šíre  je  more,  šíry  je  svet  Boží ; 
tys'  moja,  drahá!  Plač  tvoj  neosoží: 
hľa,  rychloletné  sú  moje  vetrilá! 
Ja  morom  tichým  i  búrnym  veselo 
plaviť  sa  budem  s  tebou,  Despa  drahá  ; 

ja  vencom  jasné  oviniem  ti  čelo 
z  ruží  vernosti,  ľúbosti  a  blaha! 
Sver  sa  lodenke,  mojej  Sokolici, 
v  pustyni  tejto  čo  na  teba  čaká. 
Bolestné  vrásky  na  vädnúcom  líci, 
a  smrť  bez  lásky,  u  päty  majáka! 
A  mne  čo  zbýva?  Tam  o  Sirén  hrany 
udrem  korábom,  až  mu  spraštia  boky, 
na  ústach  slová  kliatby  a  pohany, 
do  víru  skočím  krútňavej  zátoky  1 
Tys'  moja,  krásna,  pozri  búru  besnú  1 
Blíži  sa  letkom,  však  prv,  než  dorazí, 
nevôle  tvojej  rozbijem  reťazi 
a  sladkej  lásky  pripravím  ti  vesnu. 

Ach,  každé  slovo  dušu  devy  páli. 

Despa. 

Nie,  ty  ukrutný  syn  divého  mora, 
mne  je  súdené  posluch  a  pokora, 
nenáhle  mretie  na  tomto  úskalí! 
Sväté  sú  otca  mojeho  šediny, 
on  láskou  dcéry,  jak  chlebom  sa  živí, 
ja,  duše  jeho  svet,  poklad  jediný, 
hojím  a  miernim  zúfalé  poryvy! 
Mám  opätovať  zradu?  Ja  som  tvoja, 
a  verná  budem  večne,  neskonalé, 
ja  večne  hľadeť  budem  v  šeré  diale, 
čo  teba  skryjú,  ty  útecho  moja ; 

posledné  slovo  na  mrúcej  už  perné 
tvoje,  Veselín,  sladké  bude  meno, 
posledný  tlkot  srdca,  tvoje  veno! 

Veseliu. 

Láska  znie  zo  slov  tvojich,  dievča  vernél 
Ale  smrť  šumí  z  každého  vzdychnutia; 
láska  sa  tvoja  spojila  so  vzdorom, 
oba  mňa  k  činu  mužnému  donútia! 
Zakončme,  Despa,  s  týmto  rozhovorom! 
Vlniská  rastú,  tak  rastie  i  búra 
v  mojej  útrobe,  hrozné  city  hrajú!! 
Dušu  mi  tieni  búrkoplodná  chmúra, 
podozrenie  a  besy  rýchlo  zrajú! 
Prísaha  tvoja  kde  je,  kde  je,  kde  je? 
Počuješ  víchor,  víri  sa  a  skučí, 
cítiš  krúpaje?  Dážď  sa  s  neba  leje, 
víchor  a  dážď  ťa  ľúbosti  naučil! 

Despa. 
Veselín,  blesky  zjasnily  ti  tváre 
a  zrazu  desné  osvietily  oči, 
hrozné  z  nich,  strašné  hárajú  požiare. 
Ja  celá  tŕpnem,  hlava  sa  mi  točí. 
V  úžas  sa  mení  moje  milovanie, 
keď  vidím  temný  hnev  ti   na  obočí, 
ja  celá  tŕpnem,  hlava  sa  mi  točí, 
ustaŕí,  pre  Božie  večné  smilovanie! 

Veseliu, 
Ja  žiadam  sľubov  horúcich   splnenie. 

Ľespa. 
Môžem  ti  viac  dať,  ako  seba,  seba? 

•  Veseliu. 
Tak  nastať  musí  s  otcom  rozlúčenie! 

Despa. 
A  s  ním  i  kliatba  vysokého  neba! 

Veseliu 
Keď  nebo  klnie  i  anjelov  chóry, 
keď  nebo  lásky  našej  sa  odrieklo: 
tak  i  anjelom  i  nebu  na   vzdory 
pomáhať  musia  dämoni  a  peklo!! 

Víchre  lomcujú,  trasú  sa  skaliny 
vlnísk  ozrutných  útočným  návalom, 
zarevú  hromy,  jakby  v  rozvaliny 
zem  zdrtiť  chcely  blesku  mlunným  palom. 
Dažde  sa  mieša  s  tmou  a  vlnobitím, 
vari  sa  nebo  do  mora  chce  srútiť, 
vari  sa  more  s  leviatana  vytím 
smršťou  ozornou  do  neba  chce  skrútiť!! 
Budia  sa  čajky,  ledva  čo  zaspaly, 
sirocco  zúri  rozbesneným  vytím 
a  tepe  krýdlom  sofnovodé  valy  — ■ 
blesky  jasavé  a  tmy   na  to  husté  — 
rev  vín,  hvízdanie  vetriska  o  skaly: 
búra  rozpiala  svoje  krýdla  pusté, 
búra  nad  nebom  i  nad  morom  králi. 

VI. 


Lubragovi  sa  sníva  sen  Milevy, 

i  vo  sne  staré  zalamuje  ruky, 

čez  spánok  cíti  obnovené  múky, 

z  pŕs  sa  mu  dutno  stonné  vinú  révy. 

Ha,  on  Stojana  pocítil  pravicu, 

ako  mu  z  živej  hrudi  srdce  trhá, 

krvou  zastrieka  smilnú  milovnicu 

a  potom  s  ííou  sa  do  priepasti  vrhá! 

Ešte  viac  bôľu:  sietí  sokol  plavý, 

rýchlosťou  blesku  k  sviežej  rane  sadá, 

klov  jeho  ťažký  do  útroby  padá, 

železným  spárom  vetché  boky  dlávi  .  .  . 

Hromu  durkoty  prervú  sny  úmorné, 

starosť  o  maják  zaženie   príšery  — 

Chce  von!    Kde  Despa,  dieťatko  pokorné? 

Postieľka  prázdna,  voľný  zámok  dverí 

Von  sa  vyrúti !   Dážď  šľahá  mu  tváre, 
blesk  a  za  bleskom  očú  oslepenie, 
majáka  iba  ostrobleské  žiare 
trvácne  svieťa  na  mora  zúrenie. 
»Despa!«  zavolá  Lubrag  starostlivé; 
niet  jej  na  blízku,  nieto  pod  majákom. 
Zrazu  volanie  čuje  úzkostlivé: 
»Otče  môj,  otče!«  Lubragovi  ľakom 

stŕpnu  kolená  a  dych  sa  zastaví  — 
Beží  za  hlasom:  fakľa  hromu  vzplane: 
Ha!  čo  osvieti  —  loď  cudzia  na  lane, 
a  u  nej,  beda!   dve  známe  postavy. 
Despa  v  ramenách  Veselína  volá 
otca  o  pomoc!  Starec  blížej  chváta. 

Veseliu. 

Lubrag,  či  chceš  mňa  dobrotou  za  zaťa, 
či  chceš,  by  mojou  násilenstvom  bola 
spanilá  Despa?  IVloja  to  nevesta, 
tu  pod  hrmiacim  nebom  ti  prisahám: 
lebo  jak  manžel  jej  odídem   s  miesta, 
lebo  jak  pirát  ostrov  tvoj  zanahám  ! 

Hlas  Veselína   i  hromy  preráža; 
v  Favom  ramene  silno  Despu  drží; 
keď  mlunné  svetlá  oblohou  zakráža, 
v  pravici  handžár  bleskami  zasrší. 

Lubrag. 

Beda  mi!   Despa,  poď  sem,  omámená, 
ty  nevieš,  kto  ťa  na  hruď  túli  svoju, 
ty  nevieš,  čie  ťa  svierajú  ramená: 
dieťa,  poslednú  uslyš  prosbu  moju ! 
Pre  Krista  horké  na  kríži  mučenie, 
vyrvi  sa,  drahá,  smiluj  sa  nad  otcom, 
vyrvi  sa,  drahá,  opovrhni  svodcom, 
spomni  na  hrozné  matky  svojej  mrenie! 

Veselín. 

Hruď  moja  dcéry  tvojej  hrad  žulový, 
ramená  moje  slúžia  jej  rozkazom! 

Despa. 

Hoj,  tak,  Veselín,  daj  svobodu  razom 
mne,  a  dcérušku  starému  otcovi! 

Liihrag. 

Vydaj,  lúpežník,  perlu  mi  jedinú! 
Despo,  Veselín  synom  je  Stojana, 
Stojana,  ktorý  mať  tvoju  nevinnú 
vrhol  do  hanby  i  smrti  hrtana. 
Syn  vraha  môjho  čisté  tiskne  údy, 
otec  manželku,  syn  mi  dieťa  chváta, 
odsoť  hriešnika  od  panenskej  hrudi, 
otrávi  ti  ju  zmija  jedovatá; 
jašterčí  rode,  teba  satan  splodil, 
pred  tebou  ušiel  v  túto  som  pustyňu: 
nie  dosť,  žes'  matku  do  záhuby  hodil, 
berieš  mi  ešte  mladuškú  dievčinu! 

A  starec  proti  handžáru  sa  rúti  .  .  . 

Veselín. 
Nazpak,  ó,  starče,  nazpak  v  mene  Boha! 

Lnbrag. 

Rozbi  hruď  túto,  ohavná  mátoha, 

čo  starca  vraždí,  dcéru  k  hriechu  núti! 

Kliatby,  ktoré  som  tvojemu  otcovi 
sypal  na  hlavu,  nech  kántria  i  teba! 
Udri  do  neho,  pal  búre  hromový, 
pomstite  starca,  jasné  strely  neba! 

K  nebesám  starec  spína  ramenami, 
hlas  sa  mu  trasie,  slza  svieti  v  oku. 

Veseliu. 

Otče,  nech  Despa  súdi  medzi  nami, 
ja  sa  podrobím  každému  výroku! 

Liihrag. 

Alebo  snáď  chceš  moje  požehnanie? 
Vydaj  mi,  vydaj  drahé  moje  dieťa, 
mrúceho  starca  dobré  poželanie 
na  všetkých  tvojich  cestách  povedie  ťa! 
Vydaj  mi  dcéru,  kľakám  na  kolená, 
odpúšťam  viny  otca  tvojho  všetky, 
nech  Božia  milosť,   pokáním  smierená, 
za  hriechy  otcov  nekarhá  ich  dietky. 
Vzdiaľ  sa  —  v  Pomorí  devíc,   ako  kvieťa, 
nejedna  kráska  teba  v  srdci  nosí  — 
Nechaj  mi  poklad,  mladé  moje  dieťa, 
moja  modlitba  šťastie  ti  vyprosí  — 
Zanechaj  ostrov  na  večité  veky, 
kde  pomník  vetchý  Stojanovej  viny, 
kde  dlhé  roky  zunely  náreky 
a  preklínanie  tvojej,  jun,  rodiny! 

Veseliu 

VoFná  si,  Despa  —  nikda  tvoje  zraky^, 
nikda  nevidia  svojho  Veselína! 

Despa  zmeravie,  ťažké  mdloby  mraky 
bolestnú  hlávku  device  zastínia. 
Veselín  pozre  na  biedneho  kmefa, 
aký  je  biedny,  jak  mu  slzy  kanú: 
šedina,  slzy  súcit  v  ňom  rozniéťa  .  .  . 
Ale  keď  vidí  devu  milovanú, 
jak  polomŕtva  na  prsiach  mu  leží, 
jak  láskou  zmiera  srdce  náruživé: 
zas  mlunná  iskra  údami  mu  beží, 
zas  bije  srdce  jeho  žiadostivé, 
zas  v  budúcnosti  vidí  len  krásotu, 
slniečko  blaha  veselo  zasvieti, 
mladosť  a  sila  má  právo  k  životu, 
staroba  dlžná  privykať  k  obeti; 
zášť  tohto  starca  nedáva  nádeje 
k  pokojnej  shode,  jeho  duša  stará 
zatvrdlým  bôľom  neprestajne  hára, 
bes  pomsty  krvnej  z  jeho  duše  veje! 
Hoj!  mocné  ramä,  mocná  vôľa  v  hrudi,, 
ľahunká  deva,  a  búra  od  hora!  — 
Durknite  hromy,  až  sa  mrtvý  zbudí, 
čo  utopený  leží  na  dne  mora! 

Despa,  nesená,  aloe  schytila, 
tŕním  zbodaná  rúčka  sa  krvaví. 
Darmo!  Mohutná  Veselína  sila! 

Čože  proti  nej  útla  rúčka  spraví? 
Čo  spraví  výkrik,  ktorý  vyrazila 
zúfale  z  ústok  do  nočnej  mrákavy? 
Skok  —  a  bárka  sa  od  skál  odrazila, 
a  smelo  búrou  divokou  sa  plaví. 

Lubrag  vyskočí  v  rozochvenom  stihu, 
»otče,  môj  otče«  —  z  hluku  vín   zaznieva 
Despy  volanie  —  už  hynie,  zamdlieva  — 
v  jasavom  strely  kfukovatej  mihu 
bárku  na  vlnách  vidí  v  tuhom  boji, 
na  nej  sa  belie  snehobiela  šata, 
ach,  Despy  šata.  U  kormidla  stojí 
hrdá  postava  smelého  piráta. 

Lubrag  nešťastný,  kde  ti  milé  dieťa? 

Veseh'n  vlečie  násilne  nevestu  1 

Hromy  mu  zvonia,  blesky  sypú  kvieťa, 

a  maják  tvoj  mu  ukazuje  cestu  — 

tys'  zapaľoval  sám  tamtie  lampady, 

aby  lúpežník  bez  nebezpečenstva 

okradnúť  mohol  teba  o  poklady, 

i  duše  tvojej  posledné  blaženstvá; 

tys'  čistil,  starče,  brúsené  kryštále, 

aby  jasavý  bleskot  tuho  háral, 

vlny  osvietil,  zahnal  tmy  do  diale  ; 

tys'  sa,  nešťastný,  dnes  o  to  postaral, 

by  vrah  tvoj  vyhol  Sirénam  úkladným  1  — 

Starec  zakvíli  z  pŕs  dutej  hlbiny, 

na  zem  upadne,  trhá  si  šediny 

i  tiská  líce  ku  skalinám  chladným! 
Hrúza  pekelná  útrobami  horí, 
kalich  už  plný  —  viac  nemožno  znášať! 
Sám  a  sám  v  svete!  A  vidí  na  mori 
vrahovho  syna  Despu  preč  unášať. 
Ha,  tá  pravica,  čo  srdce  vyrvala, 
a  tu  ten  sokol,  čo  ku  rane  sadol! 
Kluvaj  a  driap  len,  nech  krv  tečie  nadol, 
nech  ju  žížnive  pije  táto  skala  .  .  . 
V  bolesti  tkne  sa  dämon  jeho  čela, 
Lubrag  zajasá  satanským  rehotom. 
Vyskočí!  Hromy  vždy  divším  durkotom 
zúria,  i  rastú  vetra  silné  kriela. 
Hor  sa  na  maják,  on  pomáha  sbehom, 
bez  jeho  svetla  bárka  musí  zhynúť, 
darmo  sa  zradná  budeš  k  nemu  vinúť, 
nedorazíte  k  dalmatínskym  brehom! 
Hor  sa  na  maják!  Šedý  vlas  povieva 
divoko  víchrom,  ostrý  svit  lampady 
chmúram  na  vzdory  víťazne  vylieva 
sklom  kryštálovým  bleskové  kaskády, 
i  zúrivú  tvár  starca  vyjasňuje, 
i  vypúlený  zrak  jeho  ožiari, 
tak  búrke  i  tmám  čiernym  ukazuje, 
jaký  bôr  svietiť  môže  v  ľudskej  tvári. 

Tam  na  výklenku  zastane  majáka 
s  kladivom  v  ruke.  Z  pŕs  kvílenie  stena  . 
Noha  sa  trasie.  Ku  nebu  ramená 
zopne,  k  modlitbe  poslednej  si  kľ  aká  - 

Stane  a  pozre  za  bárkou  zúfale 
Lubrag,  a  mlatom  mocne  v  sklá  uhodí. 
Desným  kvílením  zarinčia  kryštále, 
v  droby  zdrvené  sypú  sa  do  vody 
múrom  a  skálím.  Zas  bije  kladivo, 
v  rinčanie  kliatba  a  rehot  zavznieva, 
búra  sa  besom,  rúhaniu  posmieva, 
víchor  zavyje  desno,  úpenlivo: 
lampy   zaškvrčia  —  už  všetko  v  mrákave, 
maják  i  sihoť  i  Sirén  skaliny! 
»IVlileva,  Despa!«  zavolá  hrímave 
Lubrag  a  skočí  do  morskej  hlbiny. 


III. 
JADERSKÉ  LISTY. 

(V  Dalmácii,  roku  1878.) 

Jaderské  listy. 

I. 

Pri  lúčení  trúchlivom, 
pamätáš  tú  chvíľu, 
v  nejž  som  Teba  opúšťal 
i  rodinku  milú: 

Sľúbil  som  Ti,  braTec  môj, 
časom  lístok  malý, 
tu  ho  máš!  On  priletel 
od  dinárskej  skaly. 

Písal  som  ho  s  túžením 
za  Slovenskom  skvúcim, 
ujdúc  pod  strom  fíkový 
pred  slnkom  horúcim. 


Adria  sa  búrila, 

hromy  desno  rvaly, 

keď  sme  sa  Ti,  bratec  môj, 

embarkirovali. 

Vajanský:  Sobraiié  Diela  III.  fy 

S  neba  celá  potopa, 
neporiadok  v  davu, 
mužstvo  guráž  ztratilo 
a  officier  hlavu. 

Krik,  štabarc  a  hrešenie  — 
jak  to  vždycky  býva, 
keď  dvojhlavý  orlíček 
kriedlami  zakýva. 

Mokrá  Terst  sa  posmešne 
na  ten  neriad  díva, 
s  móla  sa  nám  príjemné 
hvízdanie  ozýva. 

Ba  čo  viac,  na  nevinné 
podtatranské  deti 
kde-tu  hnilý  pomaranč 
jak  na  softov  letí. 

A  to  všetko,  bratec  môj, 
pre  tie  plundre  úzke, 
Tersťania  v  nich  šípili 
sympatie  turské. 

Hoj,  milení  Tersťania! 
špatné  máte  nosy, 
n  en  í  každý  Madarík, 
čo  baganče  nosí. 

Na  palube  potoky, 
pod  ňou  málo  vzduchu, 
chlap  na  chlapa  vtisnutý, 
jak  v  žraloka  bruchu. 

Zhrčí  reťaz,  kotvisko 
vynorí  sa  z  vody 
a  koráb  sa  svobodne 
na  výšku  vín  hodí. 

»Austria«  sa  kolimbá  — 
tak  sa  koráb  volá  — 
húpavými  vlnami 
krúži  valné  kolá. 

Nikdy  som  tak  úprimne, 
ó,  Austrio  drahá, 
neželal  ti  pevnoty, 
trvania  a  blaha, 

Jak  včuľ!  Mohlas'  vyvádzať 
nebezpečné  skoky, 
nikdy  som  sa  nepýtal, 
či  máš  mocné  boky! 

Huj,  či  fučí  boreas, 
starý  vrak  sa  kníše, 
čalokezský  Maďarík 
strachom  ledva  dýše! 

Teremtovať  zabudol, 
fúzy  tiež  nekrúti, 
iba  z  fľaše  koženej 
v  hrtan  glgy  rúti. 

A  Slovák  sa  križuje. 
Žid  rapídno  žltne, 
on  sa  bojí,  neborák, 
že  ho  more  zhltne. 

Neboj  sa,  môj  Židáčku, 
tys'  aj  naša  spása, 
táto  čistá  Adria 
nechce  khošer  masa! 

Neboj  sa,  môj  Židáčku, 
dám  ti  na  to  zmenku: 
Ešte  budeš  zbíjať  dosť 
ľudí  za  pálenku. 

Nemček  chudý,  chvastavý 
stiahol  pyšné  rožky, 
aby  nátchu  neschopil, 
v  kepeŕí  motá  nôžky. 

Huj,  či  fučí  boreas, 
sťažeň  vrždí,  práska, 
moje  srdce  bez  strachu, 
bo  ho  tuží  láska. 

Láska  hory  prenáša, 
ona  svety  rodí, 
a  ja  bych  sa  ľaknúť  mal 
trochu  slanej  vody? 

Oprel  som  sa,  bratec  môj, 
o  hrdzavú  pušku 
a  s  hlbokým  dumaním 
spomínal  ženušku. 

Hoj,  ženušku  ďalekú, 
Vieru,  biele  dieťa, 
tu  sa  blesky  skrižujú 
a  búru  osvieťa: 

Rozpenená  Adria, 
jak  si  hrúzokrásna, 
keď  ťa  fakle  hromové 
na  okamih  zjasnia! 

Vlny,  tvoje  ramená, 
proti  nebu  broja, 
vari  sa  tú  oblohu 
dolu  strhnúť  stroja. 

Zhasly  blesky,  čierňava 
na  more  sa  hodí, 
spraštia  brvná  —  temný  ston 
ozýva  sa  z  lodi. 

Temné,  tiahle  kommando 
od  kormidla  zneje, 
šplechne  vlna,  šumín  tok 
palubou  sa  leje. 

Chlap  na  chlapa  srútený, 
pušky  krížom-krážom  .  .  . 
Vtedy  som  sa  započal 
lúčiť  ja  s  gurážom. 

»Hop!  ty  milá  Adria, 
to  sú  hrubé  žarty: 
Čiže  už  chceš  Austriu 
zdrviť  na  caparty? 

Či  chceš  ozaj  našu  mlaď 
zničiť  puškonosnú? 
Ktože  potom  oblaží 
verndlom  našu  Bosnu? 

Ktože  potom  zanesie 
k  mostarskému  múru: 
vieru,  lásku,  nádeju, 
frak,  pinč  a  kultúru? 

A  potom,  ó  Adrio, 
to,  čo  ztratí  Bosna, 
nedonesie  tebe  ver' 
najmenšieho  chosna. 

Schudli  sme  ti  na  špatu, 
kosti  tvrdé  máme, 
na  nás  každý  žralok  si 
darmo  zuby  zláme.« 

Takto  rečním   nadšene  — 
a  nie  bez  účinku, 
Adria  sa  stíšila 
za  malú  hodinku! 

Mužstvo  guráž  našlo  zas 
v  tom  normálnom  stave, 
neviem,  či  aj  officier 
prišiel  k  svojej  hlave. 

Mal  som  veľa  myšlienok, 
túžob  a  starostí, 
nie  div,  že  som  pozabol 
také  maličkosti. 

Búrna  noc  sa  minula, 
konec  púti  morskej; 
tichou  vlnou  vpluli  sme 
do  Boky  Kotorskej. 

Jutrenného  slnka  blesk 
na  východe  horí, 
pozlátil  on  jasotne 
končiar  Crnogory. 


II. 


Nejedna  vlna  búšila  sa  búrne 

o  vápeniny  tohoto  pobrežia, 

čo  som   nepísal.  Časy  žil  som   chmúrne; 

Bohu  buď  chvála,  že  už  za  mnou  ležia! 

Z  Risaň  k  Budue,  na  konec  krajiny 

hnaly  ma  lósy  a  povinnosť  tvrdá 

do  dolín  úzkych,  na  veterné  brdá 

skalnatou  dráhou  príkrej  serpentíny. 

Ale  aj  v  sparnách,  i  vo  víchre  chladnom, 

v  daždi  i  búre,  hluku  i  samote 

sníval  som  večne  o  Slovensku  ladnom 

a  vašich  duší  kráse  a  milote. 

V  cudzine  váži  diaľny  syn  si  vlasti; 
i  moja  láska  ku  nej  vzplápolala; 

lež  skoro  zhasla,  v  spomienke  na  strasti, 
ktoré  mi  v  údel  po  macošsky  dala. 

V  rozbroji  citov  poznal  som  tú  biedu: 
keď  upi  duša  v  dvoje  roztrhnutá, 
preto,  že  Maďar  od  strachu  a  jedu 
pripojil  k  slovu  »vlasť«  i  slovo  »putá,« 
že  násilenstvom  od  otcovskej  hrudy 
odtrhol  citov  plápolanie  sväté. 

kraje  slovenské  zmenil  na  prekliate 
pastvy  pre  hladné  a  zradné  obludy. 
A  tak  len  vo  vás,  drahé  duše  bratské, 
vidím  otčinu,  rod  i  vlasť  v  jednote, 
vám  privolávam  pozdravy  junácke, 
stojac  na  pustej  dinarskej  výsote! 

Ty  sa  usmievaš,  bratec  ty  môj  milý? 
DovoF  mi  túto  blúznivú  vychádzku; 
blysla  mi  ona  dušou  v  ťažkej  chvíli, 
keď  som  chodieval  s  puškou  na  prechádzku, 
v  remeŕíoch  spiaty,  tornistrou  týraný 
s  Knezlača  hľadel  v  crnogorské  strany. 

Tisíc  končiarov  tam  ku  nebu  hľadí 
ihlokončitých.  Rudohnedé  stráne 
pnú  sa  obrovsky,  jak  Olympa  hrady 
v  blízkom  susedstve  jasnej  nebies  bane. 
V  ľavo:  hľa,  v  búri  skamenelé  more, 
doly  a  brdá:  to  stuhnuté  vlny, 
Dormitor  pyšný  tam  pri  Crnogore, 
to  koráb,  vetríl  bielo-skvúcich  plný. 
Brehu  nevidíš!  Tuším  sa  tu  skaly 
z  celého  sveta  na  kongress  svolaly. 

Snem  skalný!  V  kresle  predsedníckom  vážne 
Dormitor  údy  titánske  rozstiera; 
Lovčen,  tam  u  dvier  napruženo  strážne 
Boku  Kotorskú  bystrým  okom   merá; 
Grahovo  píše  dlhé  protokolly 

O  vojoch,  čo  si  roztrepaly  hlavy 
na  skalách  týchto,  keď  dolín  sokoly 
švihly  handžárom  v  mene  matky  Slávy. 
A  v  pravo,  v  diali  Adrie  modrota 
s  nebom  sa  druží  v  sesterskej  pohode. 
Mŕtvo  v  dolinách,  na  brdách,  i  vode 
nebadať  známky  ruchu  a  života  — 
len  tam  nad  Gorou  Njeguša  Nikoly 
lámu  kolesá  voľné  dva  sokoli. 

Mŕtvo  a  jasno;  kolmé  slnka  lúče 
netrpia  stínu  ani  v  úzkom  doli, 
netrpia  ľudí  na  skalistom  poli, 
obojích  vhnaly  ta  v  pobrežné  kuče; 
len  nás  tu  drhnú,  honených  »rozkazom,« 
materidúškou  porostlým  úplazom. 

Len  mi  zaváňaj,  oj  materidúška, 
bo  už  ustávam;  plece  tlačí  puška, 
umdlené  rozčuT  čuvy  mi  naskore 
a  netrp,  aby  nadarmo  ženuška 
muža  čakala  na  zapustlom  dvore, 
aby  nadarmo  štebotavá  Viera 
sušila  boľné  slzy  jej  matera. 

My  sme  sem  prišli  hlušiť  Mahomeda  — 
a  ustávame  na  jeho  chotári; 
svaly  už  slabnú  —  spara  dýchať  nedá, 
vrelý  pot  tečie  potokom  po  tvári. 

Niet  vlahy  —  jazyk  schne  na  ďasne  hladnom 
už  zrak  sa  kalí,  mozog  vo  zámote,  —  — 
a  ja  len  snívam  o  Slovensku  ladnom 
a  vašich  duší  kráse  a  milote. 

111. 

Starucha  sa  o  palici  kníše 
ponad  Risaň  strmou  serpentínou; 
postretol  ju  vojak,  cudzí  rúchom, 
cudzí  rúchom,  ale  priateľ  srdcom: 
»Slnko  pečie  s  neba  holubieho: 
»sadni,  matko,  pod  ker  granátový, 
»a  povedz  mi,  koľkože  máš  synov? 
»Matky  radi  synov  spomínajú, 
»nadovšetko  matky  hercegovské.« 
Starucha  sa  kviľbou  rozplakala, 
zalomila  svoje  vetché  ruky: 
»Co  sa  pýtaš,  vojak,  cudzí  rúchom, 
»ty  mi  srdce  naplŕíuješ  žiaľom! 
»Troch  synov  som  porodila  v  kuči, 
»Stojanovi  Turci  hlavu  sťali, 
»keď  sa  bili  naši  sokolovia 
»s  Muktar  pasom,  tam  v  krvavej  Duge. 
»Lež  neplačem  za  Stojanom  svojím, 
»hoc  mu  oči  vypichali  čierne, 
»hoc  belunké  rozsekali  telo, 
»skalným  vlkom  za  potravu  dali. 
»Božko,  syn  môj  druhonarodzený, 
»vykrvácal  tam  u  Vučidolu, 
»verný  bratom  našim  Crnogorcom. 

»Desať  Turkom  bujné  srazil  hlavy, 
»jedonásty  môjho  Božka  zrúbal! 
»Neplačem  ja  za  Bozkom  junákom, 
»hoc  mu  oči  vypichali  čierne, 
»hoc  belunké  rozsekali  telo, 
»skalným  vlkom  za  potravu  dali!« 
A  starucha  väčšmi  zaplakala, 
väčšmi  ruky  zalomila  vetché. 
»Za  čím  kvíliš,  matko  nešťastlivá, 
keď  sa  pýšiš  smrťou  synov  svojich  ?« 
Odvetí  mu  rozžialená  matka, 
pre  slzenie  ledva  vraveť  vládze: 
»Pre  národ  som  synov  porodila, 
»porodila  pre  junácku  slávu 
»a  pre  našich  bratov  pobratimcov. 
»Kebych  dvanásť  rujných  synov  mala, 
»všetkých  bez  sĺz  vlasti  obetujem  1 
»Ale  plačem  za  synakom  Markom, 
»plakať  budem  do  čierneho  hrobu: 
»0n  nepadol  ani  v  Duge  slávnej, 
»z  Vučidolu  prišiel  neranený: 
»0n  umiera  vo  vyhnanstve  hladom, 
»pri  rakúskej  stuchlej  kukurici !« 


94 


IV. 


Slnko  páli  s  neba  holubieho, 
rozpaľuje  tie  risaňské  skaly, 
u  bazáru  v  tôni  guslar  slepý 
na  chatrnej  struke  odpočíva. 
Kolo  neho  šumný  národ  Boky, 
i  s  Hôr  čiernych  sletlí  sokolovia. 
Cernohorci:  jak  tie  skaly  dumné, 
Kotorania:  jak  tie  mocné  duby, 
a  jak  javor  v  jeseň  ošumelý: 
Krivošian,  bŕd  svobodných  dieťa. 
Brat  môj,  ja  sa,  modrý  pidimužík, 
medzi  túto  voľnú  chasu  miešam, 
jako  jahňa  v  jarých  turov  stádo. 
Zkvília  gusle,  chlapi  do  polkruhu, 
a  za  nimi  pekných  devíc  kolo. 
Počal  guslar  takto  svoju  pieseň: 
»  —  Daj  Bôh  zdravie  i  šťastie  junácke 
najsam  najprv  cáru  Alexandru, 
jeho  synom  i  jeho  junákom, 
potom  Nikolovi  z  Crnogory, 
i  srbskému  kňazu  Milanovi, 
i  vám,  moji  poslucháči  ladní, 
veď  ste  všetci  víťazní  junáci  !« 

Brat  môj,  vtedy  svedomie  ma  bodlo, 

nevdojak  som  pozrel  na  baganče, 

a  keď  zas  som  svoju  hlavu  zdvihol, 

stretlo  moje  oko  zahanbené 

vysokého  pohľad  Krivošana. 

Ale  guslar  ďalej  pokračoval: 

»  —  Vojnu  bili  chrabrí  Hercegovci, 

a  za  nimi  naši  Crnogorci. 

KamteF,  vieska  na  upätí  skaly, 

vyleteli  z  nej  junácki  orli, 

vyleteli,  na  Turka  sa  vrhli; 

Kamteľ  chránia  opustené  ženy, 

opustené  ženy  i  device. 

Udrel  Turek  zúrivé  na  Kamteľ, 

ajhľa,  dym  sa  valí  z  našich  kučí. 

Nad  Kamteľom  kula  kamenitá, 

ta  utiekly  ženy  i  device, 

i  nemluvné  vzaly  s  sebou  dietky. 

Udrel  Turek  zúrivé  na  kulu, 

zajačaly  černohorské  pušky: 

odrazily  chrabré  ženy  nával. 

Udrel  Turek  zúrivé  na  kulu, 

zablysly  sa  brúsené  handžáre, 

odrazily  chrabré  ženy  navalí 

Po  tretíkrát'  rozbesnil  sa  Turek, 

slabnú  devíc  ramená  milostné, 

i  žien  ruky  slabnú  v  unavení, 

a  na  bránu  vrah  už  búcha  mlatom! 

»Beda,  beda!«  zavznie  kulou  skalnou: 

»Beda  ženám,  keď  ich  Turek  plieni!« 

Povyskočí  Jela  IVIarunova, 

krásna  deva,  černooké  dieťa, 

povyskočí  na  nôžky  ľahunké 

a  zavolá  hlasom  skalnej  Víly: 

»Otvárajte  bránu,  posestrice, 

»a  prach  pušný  sypte  na  hromadu: 

»nech  sa  dozvie  Turek  vierolomný, 

»jak  vítajú  vraha  Černohorky!« 

Rozletí  sa  brána  Osmanlínom, 

päťsto  Turkov  valí  sa  do  kuly, 

jako  vlci  nocou  do  košiara, 

jak  krahulci  medzi  holubiatka. 

Chytá  jeden  vlasy  ladnej  ženy, 

až  mu  v  pästi  vonný  utkvel  vrkoč, 

vonný  vrkoč  so  vpleteným  zlatom; 

druhý  mäkké  bočky  vilne  stíska, 

tretí  čisté  ústa  násilenstvom 

celuje,  a  iný  zase  vraždí 

tie  nemluvné  černohorské  dietky. 

Jela  Marunova  sama  stojí, 

divé  blesky  z  očú  sa  jej  sypú, 

hanby  rumeň  sfarbil  bledé  líce. 

Bielou  rukou  fakFu  pozatočí: 

hrom  —  za  hromom  oblak  dymu  hustý, 

zatrasú  sa  černohorské  skaly, 

zatrasú  sa  v  hĺbke  u  koreňa, 

zatrasú  sa  ich  vysoké  hlavy, 

drobné  skalie  bedrami  ich  šustí. 

V  rumy  padá  kamteľovská  kula, 

nad  rumami  dymu  hustá  kundol. 

Pod  rumami  Slavianky  a  Turci!  —  — 
Čušte,  moje  gusle  javorové, 
vy  ste  mnohých  júnov  zvelebily, 
mnohé  činy  ospievaly  krásne: 
čušte,  gusle,  Jela  Marunova 
hodná  vašich  posledných  je  zvukov; 
struny,  ktoré  slávily  jej  meno, 
druhým  menom  nikdy  nezavznejúl« 
Brat  môj,  slepec  rozohnil  sa  spevom, 
i  stroskotal  svoje  gusle  ladné. 
Nemo  stáli  kolo  starca  chlapi, 
zaplakaly  vôkol  devulienky. 
Černohorské  oči  zajasaly, 
Krivošian  rukou  handžár  tisol. 
Ja  sám  vzdychol  trápne,  úzkostlivé: 
»Kedy  Boh  dá  nám  takýchto  spevcov, 
»kedy  nám  dá  takýchto  junákov  ?!« 


Tajansk)'  :  Sobrané  Diela    III. 


98 


V. 


Znám  ťa,  pošmurná  Porta  Pile,*) 

múry  sa  tiahnú  do  kola, 
hoj,  často  za  svobodnej  chvíle 

tade  som  bežal  do  poľa : 
tam  letohrady,  skvostné  sady, 

gaštan,  olivy,  mora  šum, 
tam  palmy,  búdky,  stromorady, 

posvätné  miesta  mojich  dúm. 

Nad  samým  morom  krčma  strojná, 

pod  fíkom  stolík  kamenný; 
vlna  sa  hádže  nepokojná 

zúrivé  o  breh  vápenný: 
tam  Dalmatinka  černooká 

čierne  mi  vínce  merala, 
tam  túžba  v  srdci  prehlboká, 

jak  svit  majáka,  hárala. 


*)  Porta  Pile  =  brána  v  Dubrovníku,  vedúca  krásnym 
pobrežím  ku  Gruži. 

Nalej  mi  vinea!  žiale  hudú 

desné  nápevy  v  dušici, 
keby  nebolo  toho  studu, 

tiekla  by  slza  po  líci; 
to  čierne  tvoje  vínce  zbFadne, 

keď  horká  krupaj  zrenice 
nevdojak,  tajne  dol  upadne 

do  kryštálovej  sklenice. 

Ach,  tvoje  oči,  devulienka, 

tak  milo  hrejú  otroka: 
naňho,  tam  v  diali,  čaká  žienka, 

i  dieťa  už  od  pol  roka! 
Nalejže  vinea,  očkom  mihni, 

zajasaj  bleskom  útlych  krás, 
a  ty,  vyhnanec,  pohár  prihni, 

smäd  i  túženie  pozahas! 

To  tvoje  vince  dobre  chutí : 

horké,  jak  ten  môj  veľký  žiaľ, 
čierne,  jak  ten  môj  osud  krutý, 

silné,  jak  lásky  mojej  pal. 
Hoj,  Dalmatinko,  očkom  svojím 

mierni  vlastnosti  svojich  vín, 
ináč  bolesti  nezahojím 

a  klesnem  žiaFom  v  nežný  klin! 

Šuhaj,  čo  v  tlupách  drzých  márni 
útly  svoj  život,  mrav  i  cit, 

on  tak  rád  vidí  pohľad  žiarny 
a  ženskej  tvári  nežný  svit! 

V 

Nalejže  vinea,  devo  krásna, 
tu  máš  posledný  grošík  môj, 

s  Bohom!  už  trúba  volá  hlasná 
v  staré  trápenie,  hluk  i  boj ! 

Čcz  Portu  Pile  cesta  skalná, 

duša  mi  upi  v  zajatí: 
»Ach,  či  mi  zdravá  žienka  diaľn.a, 

»či  sa  jej  milý  navráti  ? 
»Vyzraďte,  múry  moje  milé: 

»návratu  ešte  dlhý  srok? 
»Len  jedno  nezraď,  Forta  Pile, 

»Že  mám  dnes  taký  čudný  krok  !« 

VI. 

Udrú  Turci  na  Bonjan-dedinu, 
požiar  skalné  osvecuje  kraje, 
samú  chytia  Stanu  Perišinu 
s  dvoma  deťmi,  jedno  ešte  ssaje. 

»Kaúrkaňa,*)  riekni,  v  ktorú  stranu 
»chlapi  vaši  išli  do  zálohy? 
»Keď  nepovieš,  detvu  zarezanú 
»hodi  Mussa**)  pred  neverné  nohy! 

Poceluje  Stana  deti  svoje. 
»Černohorka  nevie  zrádzať,  baši,***) 
»zhyfite  deti,  čušia  ústa  moje, 
»zhyňte,  pomstia  vás  junáci  naši! 

Mussa  reže  útle  deti  kruto, 
baši  bije  päsťou  biednu  Stanu. 
»Mussa,  mučiť  budeš  ženu  túto, 
»kým   neriekne,  v  ktorú  išli  stranu!« 


*)  Kaúrkaňa  -=  neveriaca. 
**)  Mussa  =  mužské  meno. 
***)  Baši  —  toľko  čo  kapitán. 

IVluky,  múky  —  ona  slabá  žena! 
Trpne  biedna,  slabosti  sa  Taká, 
jestli  zradí  junákov  mučená, 
záhuba  ich  vo  zálohe  čaká. 

»Zradím!«  volá.  Mussa  Stanu  pustí, 
skočí  Stana,  britký  handžár  chytá, 
jazyk  reže,  krv  sa  valí  ústy  —  — 
Darmo  baši  vesť  od  nemej  pýta! 


IV. 

SNY  A  BÁJE. 


Gnóm. 

Žaludná  miska  bystrinou  sa  plaví, 
vetrilom  slúži  tkanina  pavúka, 
laná  loďové:  to  nitky  z  pamuka, 
na  miesto  kotvy:  ostie  zo  žíhľavy, 
ihla  borová  mohutným  je  sťažňom, 
kormidlo  tvorí  lístok  ďatelinky. 
V  tomto  korábe  na  zrniečku  ražnom 
stojí  Rutulus,  gnomik  drobulinký, 
osteň  jačmenný,  to  jeho  kopia, 
z  nezabudôčky  rosu  si  upíja. 

Ja  som  sa  zrodil  v  nedeľu  za  rána, 
Kalliope  mi  u  kolísky  stála, 
ona  mi  čelo,  oči  pobozkala, 
preto  som  uzrel  tohto  velikána, 
preto  viem,  že  má  kolpak  zamatový, 
na  i^om  agraffa  brillantná  sa  jasá, 
že  plieckom  visí  pláštik  porfyrový, 
v  rubínoch  sponky  slnko  rudo  hrá  sa; 
preto  počujem  jeho  hlások  jemný, 
preto  mi  není  jazyk  gnomov  temný. 

Nadto  som  niekdy  duchov  po  dŕžave 
blúdil,  filistrom  ujdúc  suchopárnym; 
víly,  rusalky  tamo  spevom  čarným 
vítavaly  mňa  v  hlbokej  dúbrave. 
Mäkké  ramená,  hora,  báj  a  vôňa, 
vajanskej  noci  čarovné  výjavy  — 
preč  z  mysle!!  Šedá  letí  dušou  tôňa, 
starosť  a  bieda  šumí  kolo  hlavy, 
zmiznuté  šťastie,  hoj  ztratené  raje: 
ja  zas  obývam  filisterské  kraje. 

Gnomik  ma  poznal,  už  k  brehu  pripína, 
kotvu  zahodil  do  žltého  piesku. 
»Vítaj,  Rutule,  daj  mi  rúčku  rezkú, 
»a  povedz,  jak  sa  má  tvoja  rodina? 
»Či  ešte  devy  vaše  po  fialkách 
»tancujú  strojno,  rozpustilým  plesom; 
»či  ešte  bájna  Šumena  v  nedbalkách 
»snehové  prse  ukazuje  lesom; 
»či  ešte  váš  spev  letnou  nocou  bzučí, 
»čo  mňa  uspával  v  jej  mäkkom  náručí  ?« 

Rutulus    vzdychol:    »Jaj,    beda  nám,  beda, 
»súsed  náš  besným  posadlý  je  duchom: 
»náš  národ  býval  v  miere  pod  lopúchom 
»vlastenským;  tu  nás  rujný  Neposeda 
»zrazu  napadol  vojenským  postrachom, 
»na  pomoc  prizval  komárov  si  pluky, 
»tŕnim  nás  bodá,  bombarduje  hrachom, 
»nivočí  polia  a  depčí  palúky. 

»Hlad  už  vo  vojsku  našom  hrozne  zúri, 
»preto  som  strovu  požičal  od  i<ury. 

»Jaj,  beda,  beda!  Šumena  rumenná 
»v  náreku  bôľnom  zalamuje  rúčky, 
»žienky  i  devy,  i  tie  detské  púčky 
»kryje  pred  vrahom  jaskyňa  studená. 
»Už  mnohý  junák  padol  v  divom  boji, 
»tri  celé  kvapky  krvi  náš  rod  statný 
»vylial  už!  Včuľ  zas  dlh  ten  nepokoji 
»naše  finance  a  celý  stroj  štátny: 
»aby  sme  sýtiť  mohli  regimenty, 
»platíme  kúre  úžerné  percenty. 

»Všetko  je  ináč!  Už  aj  vy  poeti 
»zanechali  ste  naše  vonné  kraje: 
»darmo  z  kapradia  bájny  balzam  vlaje, 
»darmo  mušička  svätojánska  svieti. 
»Víly,  rusalky  znemely,  znemely, 
»les  je  len  na  to,  aby  dával  dreva; 
»už  viac  hymnami  listie  neševelí, 
»už  ani  riava  piesne  nezaspieva, 
»temno  a  pusto!  Bieda  len  a  hrôza, 
»skončená  báseň,  počala  sa  próza !« 

Rutulus  kotvu  vynoril  z  bystriny, 
na  sfažeň  rozpial  svoju  pavučinku, 
stal  si  na  zrnko,  v  hebunkú  ručinku 
chytil  hebunkú  stopku  ďateliny. 

»Fúkni,«    poprosil.    Fuknem  —  koráb  letí, 
ja  za  ním  hľadím,  smutný,  nespokojný, 
veď  som    zvedel  dnes,  že  i  v  duchov  svety 
našly  si  cestu  trápenia  a  vojny, 
a  čo  mi  najviac  smútilo  dušičku? 
Že  už  aj  gnomi  prišli  —  na  pôžičku. 

Kykymora. 

Na  kopci  hôrnom  z  večera 

káže  to  bytnosť  šedá? 

strašná  jej  zrutná  postava, 

tvár  divoká  a  bledá. 

V  tých  zrakoch  desných,  škuľavých 

oheň  pekelný  tleje, 

z  tej  tvári  chudej  úškľabnej 

zlosť  a  potupa  veje. 

Starenko  moja  shrbená  — 
vy  znáte   svet  i  báje, 
vy  ste  už  sto  liet   prežili 
a  prešli  diaľne   kraje, 
povedzteže  mi,  povedzte, 
kto  to,  a  čo  tu  hTadá 
voždy,  keď  slnko  zlatisté 
za  Tatry  vaše  padá? 

»Beda  ti,  junák  Severa  — • 
»choď  len  do  svojej  chaty, 
»to  Kykymora  úžasná, 
»jej  pohľad  jedovatý, 

»to  ona,  nočných  strašidiel 
»cárica  hrôzonosná, 
»tie  hrdúsa  zablúdencov, 
»a  budia  deti  zo  sna; 
»ona  posiela  tábory 
»mátoh  na  národ  celý, 
»do  srdca  sa  mu  bodajú 
»ich  otrovené  strely, 
»hlúposť  a  blbá  povera 
»sú  jej  mohutné  zbroje, 
»víťazne  nimi   dobyla 
»veliké  cárstvo  svoje. 
»A  cárstva  toho  hranice 
»čiernymi  pluky  háji, 
»tie  hýria  krvosmilne 
»v  peknom  slovenskom  kraji. 
»Už  zmizly  v  časov  vírení 
»všetci  bohovia  spásy, 
»len  Kykymora  zostala 
»a  jej  pekelní  ďasi; 
»len  ona  trávi  útroby 
»strelami  silnej  kuše 
»a  bratom  tvojim  západným 
»zradu  dáva  do  duše, 
»na  koho  pozre  zďaleka, 
»ten  národ  milý  zradí  — 
»a  teba  škoda  bolo  by, 
»veď  si  tak  veľký,  mladý  — 
»Beda  ti,  junák  Severa  — 
»choď  len  do  svojej  chaty. 


111 

»to  Kykymora  úžasná, 
»jej  pohTad  jedovatý. « 

Starenko  moja  shrbená  — 

hoj,  zlá  je  vaša  rada! 

Keď  silný  strachom  uteká  — 

hynie  brať  jeho  mladá, 

mne  Kykymora  úžasná 

neskrotí  srdce  smelé, 

jej  strely  slabé  odletia 

pŕs  mojich  od  ocele; 

hoj,  nie  som  ja  zablúdenec, 

ani  ospalé  dieťa, 

mne  nové  hviezdy  svobody 

na  jasnom  nebi  sviefa. 

Jej  mátoh  blbé  tábory 

nemajú  ko  mne  moci, 

ja  pôjdem  ku  Kykymore 

v  havranno-čiernej  noci 

a  zdrapím  babu  za  vlasy 

a  hodím  do  priepasti, 

nebude  strely  posielať 

v  srdce  slovenskej  vlasti  — 

Zrada  sa  ztratí  a  lásky 

bratskej  vzplápolá  vatra, 

hromom  zadunia  Balkány  — 

ohlási  sa  im  Tatra; 

svobody  bleskom  jasavým 

prasknem  do  mátoh  luzy, 

pred  jeho  svetlom   mlunovým 

utečú  nočné  hrúzy  — 
a  čierne  pluky  zarúknu  — 
ozve  sa  dol  i  hora  — 
lež  rukot  ten  už  nečuje 
potretá  Kykymoral 

Na  kopci  hôrnom  za  rána 
káže  to  bytnosť  šedá? 
jasnosť  slnková  okolo  — 
v  tvár  sa  jej  pozreť  nedá: 
Slavianstva  jasní  synovia 
svobody  sviatok  svätia, 
nových  hymn  večné  súzvuky 
k  trónu  božiemu  letia, 
sŕdc  na  jedno  sto  milliónov 
nebeskou  slasťou  plesá: 
starenka  ešte   neverí: 
krakne  a  križuje  sa. 

Na  rozhraní. 

Dažde  sa  lejú  po  tatranskom  kraju, 
hmla  sa  chumelí  ponad  hôr  končiare, 

lístím  stromovia  vlhké  vetry  hrajú, 
rosiac  verbohov  zrumené  oltáre! 

Riava  žltá  sa  do  priepasti  ženie, 
šumom  vín  svojich  usedave  kvíli; 

pomedzi  dubov  a  vody  šumenie 
čuť  prebolestné  Ikanie  horskej  Víly. 

Vysokou  trávou  hrdý  jelefí  pláva, 
zlatý  má  kantár,  i  stremene  zlaté: 

to  on,  na  ktorom  Rusalka  sedáva, 
keď  zanecháva  jaskýň  stíny  sväté ! 

»Kdes'  nechal  kňažnú,  devu  rusovlasú? 

»povedzže,  povedz,  parohaté  zviera.« 
»»Ani  to  nevieš?  od  dávneho  času 

»»v  jaskyni  temnej  v  suchotách  umiera. «« 

V  košatom  dube  Pikulík  vysedá, 

miesto  so  zlatom,  s  papierkami  hrá  sa, 

oko  zlomené  a  tvár  jeho  bledá, 
časom  zaplače,  časom  usmieva  sa. 

Vajansky:  Sobrané  Diela.  III.  8 

Na  mokrom  sedí  Perún  tam  kameni, 
šedivou  bradou  vietor  mu  povieva, 

už  sa  nevládze  držať  vo  stremeni, 
slabne  rameno,  duch  sa  zostarieva. 

A  tá  babička  krivej  o  palici  — 

aké  ti  meno?  —  »Ja  sa  volám  Lada, 

»jaro  sa  smialo  raz  na  tomto  líci: 

»líce  sa  zvrasklo!  Inu,  nie  som  mladá!« 

Kde  je  Svantovít?  Či  bys'  mi  neriekla, 
kde  tvári  jeho  mohutná  veleba? 

»To  sama  neviem,  pozri  sa  do  pekla, 
»keď  tam  nebude,  nuž  nazri  do  neba. 

»Aj  Triglav  zmizol,  veľmi  ho  mrzely 
»tie  blbé  hajná  moderných  vladárov, 

»svätyne  jeho  zhubným  ohňom  stlely, 
»meč  zhubil  žrecov,  ľud  i  pohlavárov. 

»Pozri  do  duba  práchnivej  dutiny, 
»tam  čuší  Živa  zmokla  a  vyziabla, 

»Besy  a  Ďasy  schudly  ako  stíny, 
>»odkedy  žertvy  vzala  im  moc  diabla. 

»Tam  naše  panstvo!  Veľké  naše  sily 
»času  a  myslí  zlomily  úklady. 

»Dve  modly  sú  len,  čo  sa  nevyžily: 
»Bes  nesvornosti   a  národnej  zrady. « 

Dažde  sa  lejú  po  tatranskom  kraju, 
hmly  sa  chumelia  ponad  hôr  končiare! 

Mne  bôľne  city  útrobou  ihrajú, 
že  nehoria  viac  obetné  požiare, 

Že  opustená  skala  Velestúra, 

v  prach  sa  rozpadla  pohanská  svätyňa, 
za  pádom  ich  sa  schumelila  búra, 

za  búrou  smrť  a  hrobová  tisina! . . . 


(1869.) 


8* 

Pieseň  Horovíta, 

Letná  dumka. 

V  bájnom  svetle  mesiačka 
šereje  sa  krásna  hora, 
noc  je  teplá!   Húšťavami 
vidno  túlať  sa  Znachora; 
krásny  chlapček;  zlatý  pásik: 
tak  šumno  mu  čelo  zdobí  — 
ale  Znachor,  veľký  šibal, 
voždy  myslí  na  nezdoby. 
Tu  zobúdza  bludnú  vcelku, 
čo  nocuje  v  konvalinke, 
tam  zas  muške  svätojánskej 
zhasil  svetlo  drobulinké, 
zajačka  za  ucho  zdrapí, 
v  teplom  čo  pelechu  sníval, 
ten  behami  v  strachu  zdupčí 
a  letí  jak  horský  príval. 
Na  strom  štíhly  šibko  leze, 
chrústov  trasie,  sháňa  vtákov, 
zrazu  stíchne  —  v  pravo  hľadí 
pozornosťou  bystrozrakou: 
Tam  za  húštim   ohník  horí  — 
kolo  ohňa  divné  zjavy, 


117 

hŕstka  ľudí  —  všetci   mladí: 
vysoké  svieže  postavy. 
S  konárika  na  konárik 
Znachor  blížej  sa  zakráda, 
a  s  buka  nad  samým   ohfíom 
na  divných  hostí  pohliada. 
študenti  sa  dobre  cítia, 
na  ražni  sa  mäso  škvarí, 
unavenie  a  dobrý   hlad 
každému  sa  svieti  s  tvári, 
z  očú  ale  plamenistých 
mladý  oheň,  ducha  krása  — 
Znachor  malé  ústka  špúli 
a  srdečne  usmieva  sa: 
lebo  keď  sa   mládež  baví 
nevinne  čistým  nadšením, 
i  bohom  sa  srdce   chveje 
milosťou  a  potešením! 
A  ten  vravor  rozčúlený 
tichou  nocou  v  diaľku  vniká, 
privábil  on  v  čistých  vlnách 
myjúceho  sa  Vodníka; 
ľahkým  krokom  zakradne  sa 
a  v  práchnivý  dub   sa  skrúti, 
zelenie  sa  od  radosti, 
jak  študentom  mäso  chutí. 
»Zapej,  Horovíte,  zapej, 
»uder  v  ladnú  tamburicu, 
»rúbym  hlasom  pospomínaj 
»Svätoslavu  bielolícuI« 

Tak  zavolá  rusý  Záboj, 
uhlíkom  dymku  pripáli, 
voňavý  dym  z  úst  vypustí 
a  voľne  sa  v  trávu  zvalí; 
Milutín  si  na  peií  sadá, 
Bohdan  opretý  o  pušku, 
Mirko  mladý  bajúz  krútiac, 
šumnú  myslí  na  Betušku. 
Horovít  nástroj  naladil: 
zvonným  hlasom  horou  kvíli, 
to  preniká  v  úbočiny, 
kde  tancujú   horské  Víly. 
Pieseňka  Víly  privábi, 
v  každom  kríku  jedna  čuší, 
Horovíta  pieseŕí  mocná, 
bo  má  žriedlo  v  smutnej  duši. 
Ľúbosť,  krásu  a  nádeju 
zvučná  dýcha  tamburica, 
lež  cez  spev  sa  desno  hadí 
búrnych  žiaľov  blýskavica, 
a  tie  žiale  rozjatrené, 
a  ľúbosti  pocit  čistý 
slialy  sa  v  tom  ľúbom  speve 
v  jeden  požiar  plamenistý: 
Kvitla  deva  v  úbočine, 
Svätoslavou  volala  sa, 
modré  oko,  líca  bledé 
a  hlavenka  zlatovlasá, 
a  to  srdce  kryštálové, 
anjelikov  stánok  jasný, 

a  v  dušičke  z  diamantu 
zbožnosti  cit  čarokrásny. 
On  zahorel  láskou  čistou  — 
ponoril  ju  v  pŕs  hlbiny. 
Lež  nevdojak  ľúbosť  vzbudil 
šumným  spevom  u  dievčiny. 
Duša  s  dušou  spájala  sa, 
srdiečka  sa  milovaly, 
tešili  sa  z  toho  ľudia, 
anjelia  sa  radovali: 
»Rozpukni  sa  tamburica  — 
»odskakujte  ladné  struny, 
»posledný  ich  hlas  nech  búrnou 
»disharmoniou  zazuní, 
»a  nech  nesie  žiaľne  zvesti, 
»kde  len  ľudská  duša  býva, 
»Svätoslava  zlatovlasá 
»že  už  v  hrobe  odpočíva, 
»a  nech  nesie  žiaľne  zvesti, 
»kde  len  ľudská  duša  žije: 
»že  pri  mŕtvej  Svätoslave 
»moje  živé  srdce  bije.« 
Nemo  sedia  kamaráti, 
ohník  malý  vyhasína, 
každý  šuhaj  rozžialený 
Svätoslavu  pripomína. 
Z  kríkov  počuť  Víl  náreky, 
tvár  Vodníka  cele  zbľadla, 
a  tam  s  buka  nad  ohníkom 
jedna  horká  slza  padla. 

Havran. 

Snehom  zapadla  hora 
je  brilliantov  plná, 
keď  tajným  bleskom  svojím 
zajasá   nad  ňou  luna. 
Snehom  zapadla  hora 
príšerami  sa  plní, 
keď  nebom  o  polnoci 
chmúrivý  mrak  sa  vlní. 

A  ja  som  tmavou  nocou 
v  snehovej  hore  zblúdil, 
ako  hladové  víča 
maninou  som  sa  lúdil: 
tu  sa  svetielko  v  diaii 
blyslo,  jak  hviezda  zlatá  — 
ja  za  ním  —  až   predo  mnou 
stála  nízunká  chata; 
úzky  oblôčik  v  stene, 
cezeň  sa  svetlo  tiská, 
cez^ň  som  uzrel  devu 
s  kuželom  u  ohniska. 
Priadla  belunkou  rukou, 
vrkoč  jej  k  zemi  siahal, 
z  veľkých,  uhlistých  očú 
vášnivý  plameň  šľahal. 

V  kúte  sputnaný  starec 
väzbou  shrbený  smútil, 
časom  hlboko  vzdychol, 
časom  hlavou  pokrútil. 
Ach,  beda,  čím  viac  vzdychal, 
tým  viac  sa  deva  smiala, 
tým  viac  úžasná  radosť 
v  uhlistých  očiach  plála. 
Ach,  beda,  snom  a  mdlobou 
keď  sklonil  starec  hlavu, 
trhala  ho  za  vlasy 
i  bradu  ligotavú. 
Ona  vretenom  ostrým 
vetché  mu  pichá  oči, 
divú  zanôti  pieseň, 
divo  sa  izbou  ztočí. 
A  zas  kolovrat  vrčí, 
nové  on  väzby  snuje, 
u  nôh  pradleny   psisko 
obrovské  vylihuje  — 
Ku  zvuku   kolovrata 
starca  kvílenie  zneje, 
čierny  pes  pohodlne 
u  kozubu  sa  hreje; 
okáľom  plam.enistým 
nemo  na  devu  škúli, 
čeriac  končité  zuby 

papuľu  desno  špúli 

Ja  veľkým  užasnutím 
ledva  popadám  dechu  — 

tu  havran   uhľočierny 
sadne  na  chaty  strechu, 
a  ko  mne  zakrákorá: 
»Tu  vidíš  hrozné  veci, 
»v  kmeťovi:  vlastný  národ 
»a  čierny  bliuí  u  peci, 
»zrada  sa  volá  jeho 
»úprimná  spoločnica, 
»má  utešené  oči 
»a  medosladké  h'ca; 
»kto  sa  jej  cele  oddá, 
»tomu  dá  úrad,  zlato 
»i  vilné  celovanie, 
»no  vezme  česť  mu  za  to. 
»Kto  sa  jej  cele  oddá, 
»ten  slúžiť  musí  psovi. 
»Ten  šediny  rvať  musí 
»s  hlavenky  starčekovi! 
»Včuľ  kraky,  kraky,  kraky 
»na  juh  mňa  práca  volá, 
»pozorl  nie  každý  deve 
»pekelnej  tej  odolá!« 
Schytil  sa  dobrý  havran, 
kus  snehu  s  krovu  strhol, 
vo  mne  krv  zaihrala, 
zas  som  sa  k  oknu  vrhol: 
akás'  pekelná  tuha 
zvírila  so  mnou  cele: 
hoj,  musím  pocelovať 
perný  tej  deve  vrelé. 

hoj,  musím  na  hruď  svoju 
vinúť  to  sladké  telo, 
čoby  aj  so  mnou  rovno 
do  pekla  zaletelo; 
hoj,  musím  zblízka,  zblízka 
pozreť  v  tie  čierne  zraky, 
čo  z  nich  aj   hroziť  budú 
večitej  smrti  mraky  .  .  . 
V  tom  sniežik  vtákom   hnutý 
v  horúcu  tvár  mi  padol. 
Hriešne  plamene  hasly  — 
oheŕí  pekelný  bľadol. 
1  zašumely  dušou 
havrana  dobré  slová, 
rozvaha,  vernosť  v  srdce 
navrátily  sa  znova: 
uderím  päsťou  v  oblok. 
1  zhasne  svetlo   behom, 
víchor  zareve  horou 
i  zasýpa  ju  snehom, 
chata  v  obrovskú  výšku 
vypne  sa,  víri,  točí: 
tam  domec,  i  pes  čierny 

i  tie  uhlisté  oči 

Starec  sám,  voľný  väzieb 
v  silného  muža  vzrastá, 
skryla  ho  mojim  očiam 
chumer  tá  snehovastá! 
Duní  belavá  hora, 
tma  sa  k  západu  chýli: 

Bože  ťa  žehnaj,  žehnaj, 
ty  havran  čiernokrýly! 

Snehom  zapadla  hora 
príšerami  sa  plní, 
keď  nebom  o  polnoci 
chmúrivý  mrak  sa  vlní; 
už  ju  viac  nenavštívim, 
len  keď  ju  luna  zjasní, 
budem  brilianty  sbierať 
pre  rod  môj  čarokrásny. 


v. 


RATMÍR, 


R  a  t  m  í  r. 

Trojica  vrchov  slovenských: 
Čebrať,  vysoký  Choč  a  Mních  - 
vám  posväcujem  tieto  hlasy 
v  rozpomienke  na  staré  časy. 

Donč  neslýchaným  nevďakom 
sklamal  Matúša  vernú  lásku: 
so  Záčom  chystá  Slovákom 
plien,  vojnu  a  porobu  vlaskú. 
Údel  slovenský  bez  trasenia 
Karoberta  už  čaká  voj, 
Slovák  zvykol  na  utrpenia, 
na  zradu  i  nerovný  boj. 

Trúby  zarvaly  na  Trenčíne 
v  ústrety  brannej  Slovačine. 
To  Ratmír  prišiel  z  Likavy: 
On  druh  a  vojín  pána  Váhu, 
dokončil  branné  prípravy, 
včuľ  za  otčinu  letí  drahú 
mreť  pod  Čákove  zástavy. 

V  blýskavý  terem  uvedený 
Ratmír  upiera  smelý  vzor 
v  obličaj  Čáka  ožiarený 
a  počne  krepký  príhovor: 
»Pozdrav  ťa,  Matúš,  dobré  nebe, 
vojak  i  pytač    prišiel  k  tebe  — 
vojak,  na  tvojich  besných  vrahov, 
a  ctiteľ  tvojej  Margity. 
Dovoľ,  keď  stíchnu  surmity, 
okrášliť  hrad  môj  devou  drahou. 
Sľub  tvoj  rameno  moje  stuží, 
on  nadchne  pŕs  mohutnú  žiar, 
po  víťazstve  nech  pred  oltár 
trenčianskej  kapie  cesta  z  ruží 
vedie  snúbencov,    im  ku  slasti, 
k  sláve  a  mieru  našej  vlasti. « 
Matúš  uklonil  vážnu  hlavu, 
on  zná  Ratmíra  brannú  slávu, 
jeho  rameno:  vzácny  dar. 
Otčina  v  biede  —  vrahov  hajná, 
šľachta  ju  zrádza  odpredajná 
a  verných  zoslabuje  svár. 
A  tu  zas  smutná  novina: 
on  s  dcérkou  iné  plány  kuje, 
veď  sám  Vladisláv  priskakuje 
časom  na  hradby  Trenčína. 
Margity  povesť  preletela 
tatranských  prahôr  výšiny, 
piesei*i  o  kráse  devy  znela 
v  ďalekých  luhoch  cudziny  — 

koho  pritiahla,  každý  žasol, 

a  kráse  žertvu  bôľnu  dal, 

bu  citov  roztúžených  pal 

už    nikda  z  hrudi    nevyhasol  — 

Jako  tá  zora  plamenitá, 

jako  ten  mladý  jarný  deň, 

jak  ruža  polo  rozvinutá, 

jak  nedosnený  raja  sen 

v  pošmurnom    hrade   prekvitala 

Margita,  zdobiac  pyšný  dvor 

Váhu  a  Nitry  miestokrál'a 

a  pána  nebotyčných  hôr. 

Na  túto  devu   Ratmír  smelý 

uprel  orlový  pohľad  svoj 

acit  v  ňom  vzplanul  mocný,  vrelý, 

dušu  rozvíril  nepokoj, 

jako  keď  búrny  vetor  shora 

rozvlní  hladkú  plochu  mora. 

Margita  srdce  nežné  mala, 

hrdý  bol  Ratmír,  krásny  muž, 

od  dávnejšieho  času  už 

tajne  ho  deva  milovala. 

Nuž  povedz,  slávny  Matúš   náš, 

jakú  odvetu  že  mu  dáš? 

»Ratmír,  druh  môj  a  pýcha  rodu, 
búrka  závisia  nad  nami, 
biskup  nitriansky  s  vrahami 
spojil  sa  už,  tam  od  východu 
Karia  Róberta  veľký  voj 

■Vajanaky  :  So*)ran<5  Diela.ni.  g 

slovenskými  sa  dolinami 
a  prahôr  našich  húštinami 
valí  ku  Tatrám  na  výboj. 
Rím  na  mňa  vrhol  anatem. 
Templárov  mníšskych  tajný  snem 
pikle  proti  nám  vyhútané 
kuje  v  nádhernom  samostane 
a  rozosiela  do  štyr  žúp. 
Tak  hrozí  zkaza  zemi  rodnej, 
tak  hrozí  šľachte  blahorodnej 
otroctvo  a  italský  lup! 
Kde  tu  na  nežné  city  lásky 
nájde  bohatýr  vhodný  čas? 
U  boj!  Keď  zhynie  králik  vlaský, 
príď,  junák  môj,  na  Trenčín  zas, 
nie  dcéra,  prvá  kráska  Tatry, 
nie  život,    hrad  a  zlatý  dvor  — 
všetko,  ach  všetko  tomu  patrí, 
kto  s  junáckymi  spasí  bratry 
milený  národ  týchto  hôr!« 

Ratmír  odtiahol  na  Likavu, 

ľúbosťou  rozpálenú  hlavu 

oravským  vetrom  ochladil, 

i  brúsi  meče,  ostrí  hroty, 

on    by   už  nedbal  v  bielom  poli. 

rodu  na  slávu,  sebe  k  vôli 

preháňať  talianske  roty 

a  hľadieť  im  do  mastných  ťýl. 

Lež  na  Trenčíne  veľká  bieda:. 

hluk,    plače,  kliatby,  divý  shon, 

ku  Matúšovi  kojná  bledá 

pribehla,  z  pŕs  jej  vil  sa  ston, 

na  zem  upadla:  »Milosť,  pane! 

Margity  niet!  Tak  zanechané 

lôžko,  prebitá  mreží  sieť, 

Margity  niet,  Margity  niet!!« 

A  potom  trúba  od  cimbura, 

pod    hradom    zastal   divný  hosť, 

biely  to  posol  od  komtúra, 

už  stena  pod  ním  dvižný  most, 

»Znám,  panevládny  nášho  Váhu: 

Ty  si  utratil  dcérku  drahú, 

znám  viac  jak  ty  —  náš  samostan, 

čo  Mnícha  venčí  vrchol  strojný, 

tajných  zvedov  má  počet  hojný, 

tí  zvesti  nesú  z  všetkých  strán. 

Vieš,  kto  uchytil  holubiatko 

a  sovrel  do  železných  spár? 

Vieš,  kto  nemohúc  pred  oltár, 

v  pelech  zavliekol  neviniatko, 

čo  sotva  žilo  šestnásť  jar? 

Vieš,  že  neverný  vasall  rádu 

nášho,  devicu  tvoju  mladú 

v  podzemnú  hodil  mrákavu! 

Neveríš  —  hoj,  môj  ve!"ký  pane, 

daj  si  osedlať  kone  vranné 

a  zajechaj  na  Likavu ! 

1  zvieš,  jak  verné  naše  zprávy. 

Poslal  mfía  s  nimi  komtúr  Ján, 

9* 

tvoj  priateľ  srdečný  a  pravý. 
1  klania  sa  ti  samostan.« 
Klania  sa  templár,  bije  kríž, 
až  zvučí  pancier  oceľový, 
zbrojnoš  podvedie  sivka  blíž, 
on  sa  vyšvihne.  Reťazový 
most  opäť  stena  —  lúčinami 
uháiía  jazdec  v  šedú  diaľ, 
Váh  temno  šumí  skalinami, 
nebom  bledý  blesk  vzplápolal 
a  za  ním  z  ružového  šera 
mrmle  ďaleký  hromu  zvon, 
postupne  rastie  —  odumiera  — 
ako  mrúceho  starca  ston. 

Zahorel  Matúš  pomstou  strašnou, 
už  s  veľkým  brojom  cestou  prašnou 
ženie  sa  hore  Považím  : 
frkajú  vrance  rozohnené. 
Junák  za  júnom  odvedené 
dievča  vydobyť  zaželal. 
»Hoj,  ja  si  život  nevážirrí,« 
volá  lietavský  Jarbod  silný, 
»krvou  lúpežnou  svodca  vilný 
sfarbí  vlastného  hradu  val!« 

Čo  na  to  povieš,  Čebrať  náš, 
keď  svojich  vidíš  vo  rozbroji  ? 
Choč  môj,  prečože  nevoláš: 
»hoj,  milujte  sa,  veď  ste  svoji ! 

Načo  tej  zášti  kvapný  pal, 
keď  obapolný  vrah  už  stojí 
blízko!  A  hrozí  už  naskore 
priletef,  by  vás  roztepal, 
rozrôznených  na  vlastnom  dvore!« 

Zjačaly  trúby  na  Likave, 
Tahoi  u  Váhu  silný  broj, 
sám  Matúš  volá  vyzývavé 
Ratmíra  svojho  na  súboj. 
On  v  pýche  svojej  urazený, 
zanechá  tvrdé  svoje  steny 
a  stavia  sa  mu  na  odpor ! 
Lámu  sa  mlaty  okované, 
revú  bojovno  kone  vranné, 
desná  ozvena  hučí  z  hôr! 

Mocné  oružie  Matúšovo, 
zhubná  je  Cáka  nášho  broŕí: 
už  slabne  ramä  Ratmírovo, 
už  padá  pod  ním  vranný  kôň. 
Už  verné  prse  ostrým  hrotom 
prervané  dýšu  napokon  — 
a  on  sa  lúči  so  životom. 

Tu  od  Likavy  Jarbod  v  behu 
doletí  k  považskému  brehu. 
»Zastafí,  ó  pane!  Margitu 
darmo  hľadáme  na  Likave, 
lež  zvestoň  vraví:  v  úkrytu 

mníšskom  lká  ona  usedave, 
väzní  ju  mníšsky  samostan, 
a  kradca  jej  —  to  komtúr  Ján!« 

A  tam  od  Mnícha  v  spešnom  kroku 
vidno  devicu,  jej  po  boku 
starucha,  čo  jej  razí  dráhu; 
z  pŕs  devy  zuní  vzdychanie. 
»otče,  môj  otče  !«  volanie 
ozýva  sa  do  šumu  Váhu. 
Starena  trasnou  rukou  kníše 
zďaleka  kýsi  biely  list. 
To  komtúr  Ján  Cákovi  píše: 

»Tu  máš,   Matúšu,   svoju  dcéru, 
čistú  jak  drahý  ametist. 
Hoj,  nie  jej  krása,  na  moj'  veru, 
vyvolala  môj  smelý  čin, 
lež  vernosť  proti   svojmu  kráľu, 
a  že  som  cirkvi  verný  syn, 
hodil  som  vás  do  zášti  palu. 
Tak  káže  právo,  velí  kráľ, 
on  už  hrdinské  posbieral 
voje,  čo  teba  trestať  majú 
a  mečom  pádnym  vyrúbajú 
otroctva  znak  do  Tatry  skál! 
Mních  je  už  prázdny  —  naša  brať 
k  Rosanovciam  tiahne  smelá, 
tam  ťa  čakáme,  i  tú  znať, 
čo  s  tebou  zradu  vymyslela. « 

Objíma  Matúš  dcéru  svoju, 
tiskne  Ratmíra  vernú  dlaň: 
»Ratmíre,  odpusť  vinu  moju, 
Ratmíre  —  braté,  hore  vstaň 
a  jechaj  so  mnou  na  podliakov, 
stiesnenú  otčinu  Slovákov 
s  Matúšom  svojím   mužne  bráň, 
niet  času  včuľ  na  umieranie, 
počuješ?  —  Rehcú  kone  vranné 
a  volajú  nás  v  smelú  seč!« 

Margita  vzdychá  v  otca  reč. 

Otvorí  oči  Ratmír  bledý: 

»oj,  šťastný  som,  že  naposledy, 

Margita!  vidím  tvoju  tvár; 

Matúš  môj,  s  Bohom  —  nieto  času, 

vezmi  likavskú  moju  chasu 

i  poklad  môj!  tam  na  oltár 

vlasti  ho  skladám,  žehnám  tebe 

a  prosím  dobrotivé  nebe 

v  poslednom  dychu  za  tvoj  zdar!« 

Riekol  a  skonal.  Deva  kvíli 
k  jasnému  čelu  ústa  chýli 
a  ľúba  júna  bledú  tvár. 

Matúš  pošmurný  nemo  stojí, 
preklína  mlata  svojho  pád, 
preklína  ramä  nastokrát, 
čo  zvíťazilo  v  tomto  boji. 

Trojica  vrchov  slovenských: 
Cebrať,  vysoký  Choč  a  Mních  — 
chmúrami  kryte  svoje  hlavy 
v  smútku  nad  pádom  našej  slávy. 


VI. 

HERODES. 


Predspev. 

Obloha  siná,  riedko  si  počula 

šumeť  k  výšinám  svojim  vzdych  pokorný 
z  pŕs  mojich!   Duša  moja  ako  žula, 

duch   môj  pošmurný,  drzký  a  odporný; 
on  nežných  citov  nezná  plápolania, 

horkosť  mu  milá,   satyra  pohodlím  . . . 
Obloha  siná,  čuj  moje  spievania, 

nímž  sa  dnes  k  tebe   skrúšeno  pomodlím, 
dnes  ja,  nezdarný  syn  pred  tebou  stojím: 

pomsti  prznenú  krv  zúrením  svojím!! 

Daj,  Bože  večný,  by  o  skalu  ostrú 

ich  nemluvniatka  cudzí  vrah  rozrážal, 
daj,  aby  otcov  ich  lúpežnú  kostru 

z  tichých  cintorov   hyensky  vyvážal! 
Slová  tie  vravím  za  Tvojím  prorokom, 

ktoréhos'  nadchnul  svätým  Svojím  hnevom. 
Nadchni  i  spevca,  by  v  cite  hlbokom 

rozzúril  pomstu  sladkozvukým  spevom; 
požehnaj  hlas  môj,  nech  vekom  odolá, 

hlbokou  pravdou  mstiteľa  dovolá!! 

Vyrástol  kríček  ružový, 
na  ňom  dve  púpätká  kvetú; 
ledva  ich  motýľ  farbistý 
dotkne  sa  v  trepotnom  letu, 
ledva  ich  zora  nachová 
v  hlbokom  údolí  zbadá; 
ale  tá  žravá  húsenka, 
tá  nájde  voždy,  čo  hTadá! 


Na  našom   krásnom  Považí 
útle  dve  detušky  žily; 
dievčatku  mater  umrela, 
chlapcovi  tatuško  milý. 
A  jak  to  chodí  povšedne, 
rodáci,  dobre  to  znáte: 
chudoba  v  biedu  narástla 
i  v  jednej  i  v  druhej  chate. 

Ale  tá  bieda  slovenská 
večité  u  Váhu  býva, 
predsa  sa  voždy  uchádza 
sirotám  ovsená  skyva: 
otcovia  idú  do  sveta, 
matky  sa  na  poli  krušia, 
drobunké  deti  medzitým 
v  samotných  prípeckoch  čušia. 


Bratia!  Už  dosť  som  šumenie 
búrneho  ospieval  mora, 
počujte  malú  rozprávku 
z  dediny  úzkeho  dvora. 
Domčeky  dva  tam  pri  sebe 
ako  dva  blížence  stoja, 
v  jednom  môj  Janko  bytuje, 
v  druhom  zas  Anička  moja. 


Domčeky  ako  kvietniky, 
každý  z  nich  rastlinku  živí: 
v  jednom,  hľa,  modrá  fialka, 
v  druhom  zas  majorán  snivý. 
Pre  Boha,  ľudia,  nechajte 
každé  len  tam,  kde  si  roste, 
uschly  by  v  cudzej  záhrade 
korienky  útle  a  prosté. 


142 


II. 

Klbôčko  detí  na  ceste 
veselo  na  blšku  hrá  sa, 
ako  keď  mušiek  rodinka 
v  slniečku  poludŕíom  jasá, 
ako  keď  škvorcov  kŕdele 
v  konopnej  šveinolia  roli, 
ako  keď  stádo  ovečiek 
skacká  po  vysokej  holi. 

Aničke  vlásky  belavé 
padajú  do  bledej  tvári, 
v  Jankových  očiach  veselosť 
šelmovsky  ihrá  a  žiari. 
Krásny  môj  párik  vyniká 
v  klbôčku  ostatných  detí, 
ako  pár  sivých  holúbkov, 
v  kŕdeľ  keď  vrabčekov  sietí. 


Niekdy  i  sami   lúkami 
rúčka  za  rúčku  sa  vodia, 
alebo  horou  bukovou 
za  sladkou  jahodou  chodia; 
prídu-li  k  prudkej  bystrine, 
Anička  brodiť  sa  bojí, 
Janko  ju  schytí  v  náručie, 
hop!  už  s  ňou  za  vodou  stojí. 

Trenčianskych  lesov  nádhera 
blaží  im  dušičky  jasné, 
za  každým  kríkom  zeleným 
poviestky  rodia  sa  krásne. 
Bublinka  každá  na  Váhu 
dúhové  báje  im  tvorí, 
dýchanie  vetra  tisíce 
piesní  im  donáša  z  hory. 


Deduško  nášho  Janíka 
u  krbu  rozpráva  báje, 
unáša  mladé  dušenky 
v  zlatisté  zázrakov  kraje: 
»Zámorie,  hory  z  kryštálu, 
»čarodej,  šarkan  tam  strážny 
»dvanástihlavý  varuje 
»palotu  zakliatej  kňažny. 


»Vodník  na  pružnej  olšine 
»nad  Váhom  šibko  sa  kníše, 
»černokňaz  v  tajnej  jaskyni 
»čarovné  bachanty  píše. 
»Lesami  biele  Rusalky, 
»lúkami  Vilice  skáču, 
»v  havranov  bratia  zakliati 
»letia  a  žalostne  kráču. 

»V  útrobách  nášho  Inovca 
»víťazi  slovenskí  čušia, 
»nemôžu  na  svet  nijako, 
»keď  nás  zlí  vrahovia  krušia! 
»Až  keď  sa  z  čiernych  havranov 
»stanú  zas   milení  bratia, 
»povstanú  zo  sna  víťazi, 
»svobodu  zlatú  nám  vrátia !« 


Deduško  zmĺkol.  Detušky 
samé  už  ďalej  si  básnia. 
Takto  svoj  život  temnistý 
skazkami  ružovo  jasnia. 
Snami  a  hrami  naplnia 
nízunkej  chalúpky  kúty, 
potom  im  chlebík  ovsený 
so  suchým  zemiakom  chutí. 


III. 

Ale  raz  z  rána  v  nedeľu 
panský  koč  do  viesky  vtiahol, 
fúzatý  kočiš  bičiskom 
v  klbôčko  detičiek  šľahol  . .  . 
Z  hyntova  pán  sa  teperí 
v  attile  s  velikým  bruchom, 
pod  pažou  tlstý  protokoll, 
brkové  pero  za  uchom. 

Keby  ste,  deti,  vedely, 
za  čím  sa  tento  pán  honí, 
skalami  by  ste  metaly 
do  jeho  bachratých  koni; 
keby  ste,  deti,  šípily 
panáka  pekelnú  snahu, 
žabkami  by  ste  skákaly 
do  hlbín  prudkého  Váhu! 


Herodes  (tak  ho  menuje 
pravdivá  poviedka  moja) 
belasou  šatkou  utiera 
s  čela  si  krupaje  znoja. 
Ženičke  s  vedrom  u  studne 
trstenou  palicou  kýva: 
»Povedzte,  moja  milená, 
»kdeže  tu  rychtár  váš  býva?« 


O  chvíľu  s  pánom   rychtárom 
(rychtár  —  oj,  predajná  duša!) 
tlčie  sa  z  domku  do  domku, 
zevluje,  doluje,  zkúša. 
Mladice  tľapká,  starenkám 
cukríky  voňavé  dáva, 
gazdíkom  semä  sľubuje 
a  k  tomu  vybratie  práva. 

Vajansk\' :  Sobraué  Diela.   III.  -ia 


146 


»Strýčenko,  mamo,  tútorko, 
»rozkošné  detušky  máte, 
»prisámboh,  škoda  váFať  sa 
^anjelom  v  špinavej   chate; 
»preškoda  v  tieni  zahrabať 
»spanilé,  vofiavé  kvietky, 
»hriešno  je  také  vtáčatká 
»zavierať  do  úzkej  klietky. 


»Na  hŕbe  jednej  mnoho  vás; 
»jak  sa  vás  toľko  len  zmestí? 
»Miestečko  s  biedou   nájde  sa, 
»nemáte  sami   dosť  jesti ! 
»Deti  sem!  Ja  som  vyslaný 
»zaviesť  ich  do  pekných  stanov, 
»milosťou  vlády  zrobím  z  nich 
»velikých,  bohatých  pánov!« 


Rodičia  nechcú  dobrotou  — 
hrozbou  ich  Herodes  núti, 
tútor  sa  hrozby  neľaká  — 
podvodom  úkladné  krúti; 
podvod  u  otca  nechytá, 
palicou  katuje  matku: 
nie  div,  za  každú  dušičku 
dostáva  Herodes  piatku ! 

lY. 


Čože  tí  drábi   po  ceste 
zajaté  ovečky  ženu? 
Za  nimi  žienky  v  plachticiach 
bedujú,  plačú  a  stenúl 
Nie  sú  to  ovce  zajaté, 
slovenské  deti  to  biedne: 
svoju  krv  majú  odovzdať 
tým,  ktorým  hnije  a  redne. 


Hospodin  málo  udelil 
Slovákom  úrodných  polí, 
ale  im  dietky  požehnal, 
susedov  dravých   to  bolí. 
Niekdy  im  vzali  pastviny, 
roviny,  nižiny  všetky: 
dneska  im  berú  ostatok: 
spevavé,  štebotné  dietky. 

Anička  moja  s  Janíkom 
uprostred  zajatých  stojí, 
ako  dve  smutné  osiky 

v  boriny  zelenom  chvojí 

Sohnali  deti   v  stanicu, 
čísla  im  na  prse  dali, 
s  hrešením,  surmou,   sácaním 
•do  volských  vagónov  vhnali. 

10* 

S  hrmotom  dvere  zapreli  - 
Z  vagónov  náreky  stenu! 
Matky  sa  biedne  na  kolá 
nešťastných  vagónov  ženu: 
drábi  ich  kruto  hlavňami 
sácajú  do  verných  hrudi, 
Herodes  kričí:  »Ticho  len, 
»z  bedače  zrobíme  ľudí! 


»Zamíkni,  háveď  nevďačná, 
»panstvo  sa  o  teba  stará, 
»siroty  tvoje  trhanské 
»zavezie  do  raja  para. 
»Ticho  že,  háveď  nevďačná, 
»daromné  kriky  a  plače. 
»Uvidíš,  rušeň  ohnivý 
»detušky  do  raja  chváče!« 


Parovoz  ostro  zahvízdne, 
hrobovo  stenajú  deti, 
tiskajú  biedne  hlavičky 
v  maštaľné  vagóna  smeti; 
šuhajci  bijú  zúfale 
do  mocných  väzenia  dverí  - 
Darmo!  Už  nie  ste  detušky, 
včuF  ste  len  čísla  a  zveri. 

Vlak  sa  už  razom  pohýna  ■ 
silnejšie  ozvú  sa  stony, 
v  zúfalý  nárek  zajatých 
zvonec  zo  stanice  zvoní. 
Vyzváňa  deťom   na  pohrab, 
trasľavo,  vírivo,  hrozne: 
hrobom  im  bude  cudzina, 
rakvami:  statkové  vozne. 


Anička  moja  belavá 
v  kútočku  slzenky  cedí, 
hebunké  vlásky  hladí  jej 
Janíček  smutný  a  bledý: 
»Neplač  mi,  Anka,  neplač  mi, 
»zostanem  navždy  pri  tebe; 
»pomodlime  sa  »Otčenáš«, 
»milosť  nám  udelí  nebe! 


»Neplač  mi,  Anka,  neplač  mi, 
^ručníčkom  utrem  ti  očká, 
»dieťatko  verné,  poslušné 
»radosti  ešte  sa  dočká! 
»Neboj  sa,  Anka,  ja  som  tu, 
»obrancom  budem  ja  tvojím; 
»Anička,  hore  hlavičku: 
»do  smrti  pri  tebe  stojím !« 

Prebeda!  Číslo  nepárne 
Anka  má,  Janíček  párne; 
Herodes  ide  roztrhnúť, 
dľa  plánu,   detušky  zdarné  1 
Prišla  už  Anky  stanica: 
» Jedenásť!  Dolu  sa,  číslo !« 
Ach,  tu  sa  dievča  zúfale 
k  svojemu  druhoví  tislo! 


Janíček  chytil  Aničku 
v  strachu  a  bolestných  mukách,, 
necítil,  chudák,  že  ho  tnú 
korbáčom   po  malých  rukách; 
necítil,  že  ho  remeňom 
bičujú  po  bielom  tele; 
nebadal,  že  sa  krvaví 
čelo  a  líčenko  biele! 


Nemohli,  nijak  nemohli 
kŕčové  roztrhnúť  rúčky! 
Do  jednej  dali  dediny 
pospolu  párne  tie  púčky. 
Dostali  sa  tam  gazdovi 
do  jeho  pustého  domu, 
ako  keď  sadnú  lastovky 
na  konár  suchého  stromu! 

Y. 


Janíčko  a  ty,  Anička, 
kde  ste  sa  razom  tu  vzali? 
Na  miesto  sviežich  vetierkov 
piesok  vám  očičky  kalí, 
na  miesto  lesov  zelených 
turkyňa  žltá  a  hustá, 
na  miesto  tichej  modlitby 
hrešenie,  kliatba  len  pustá. 

Janíčko  a  ty,  Anička, 
kdeže  váš  deduško  starý  ? 
Kdeže  to  lásky  zorenie 
z  vráskavej,  úprimnej  tvári? 
Kdeže  ten  Váh  váš  junácky, 
lúčiny,  doliny  vonné? 
Zmizly!  Vám,  deti,  ostala 
práca  —  a  vzdychanie  stonné! 

Otčim  váš,  hrubý  hospodár, 
v  hrubú  vás  robotu  honí: 
Anička  klasy  moržuje, 
Janíčko  okolo  koni  .  .  . 
Gazdov  bič  denne  útlučké 
chrbátky  pruhami  zdobí, 
líčka  vám  denne  počíta 
špinavú  dlaň  jeho  róby. 


152 


Na  miesto  rodnej  pesničky 
aký  hlas  uška  vám  reže? 
Ako  keď  kuvik  zavolá 
polnocou  s  kostolnej  veže, 
ako  keď  strigy  zavyjú, 
na  metlách  bujno  keď  skáču, 
ako  keď  čierni  havrani 
nocou  nad  šibeňou  kráču! 


Slovenskej  reči  zunenie, 
slovenská  pieseŕika,  kde  si? 
Kde  si  ty,  vieska  trenčianska, 
kde  ste  vy  manínske  lesy?! 
Srdienka  vädnú  túžením, 
očičká  slepnú  už  v  plači  — 
Ako  to  očko  malunké 
toľko  sĺz  vytočiť  stačí?! 


Ako  to  srdce  útlunké 
toľké  len  unesie  túžby, 
ako  tá  rúčka  detinská 
toľké  len  prekoná  služby, 
ako  tá  nôžka  ľahunká 
toľké  len  prebehne  cesty, 
ako  tá  bolesť  veliká 
v  malé  sa  dušičky  zmestí!? 

Bolesti  rastú  v  dušičkách, 
unášať  nie  sú  ich  v  stave: 
myšlienka  smelá  dozrieva 
v  Janíka  boľavej  hlave; 
gazda  ho  vybil  pre  pieseň, 
Aničke  macocha  kváče 
hebunké,  dlhé  vlásočky 
preto,  že  smúti  a  plače. 


Gazda  ich  oboch  zbičoval 
preto,  že  v  divokom  vzdore 
slovenský  začul  rozhovor 
na  svojom  maďarskom  dvore! 
»Brešete,  štence,  brešete, 
»úklady  strojíte  pánu? 
»Slovíčko  každé  horniacke 
»zaslúži  bičovú  ranu!« 


Myšlienka  smelá  dozrela 
v  pošmurnom  maštale  kútku, 
keď  si  tam  večer  zasadly 
v  slzách  a  túžobnom  smútku. 
Myšlienka,  ako  zornica 
nad  nimi  ružovo  vzplála, 
bleskotom  krásnej  nádeje 
skrahnuté  srdienka  zhriala. 

»Anička!«  šuhaj  hovorí, 
hladkajúc  strhané  vlásky, 
»nemožno  žiť  nám  v  cudzine 
»bez  reči,  spevu  a  lásky; 
»noc  ide,  sober  šatočky, 
»Pán  Boh  náni  ukáže  cestu, 
»archanjel  Jeho  zavedie 
»siroty  k  rodnému  miestu. 

»Jaro  keď  milé  zavíta, 
»Zimstrla  zmizne  i  s  mrazom, 
»lastovky  vtedy  do  hniezda 
»starého  doletia  razom ! 
»Hospodin  vánkom  spravuje 
»kľukaté  vtáčeniec  lety; 
»Hospodin  taktiež  povedie 
»pustinou  slovenské  deti!« 

VI. 

Zavýja  vetor  stepami  .  .  . 
Macocha  v  komore  chrápe, 
nocou  sa  Janko  s  Aničkou 
potajmo  čez  ploty  driape. 
Širokú  prešly  dedinu, 
široké  kynie  im  pole. 
Svobodné,  hajde!  detičky 
maninou,  prosto  čez  role. 

Široká  roveň  bez  hraníc, 
po  kopcoch  ani  len  šľaky, 
mesiačik  úzky,  rohatý 
studničné  osvietil  háky; 
šumenia  rieky  nepočuť, 
sláviček  nezvoní  v  húšti, 
stepový  vetor  jedine 
trúchlivo  strniskom  šuští- 


Ďetušky  blúďa  maninou, 
boja  sa  dedín  a  ľudí, 
ľudia  by  ľahko  uhádli, 
aký  to  páriček  blúdi  — 
Ľudia  by  nazpäť  zahnali 
detušky  v  krvavé  jarmo,, 
ružové  jejich  nádeje 
boly  by  svietily  darmo. 


Pustinou  cesta  bolestná  .  .  .- 
Picháče,  piesky  a  tŕnie, 
krvou  sa  rudo  sfarbily 
rúčky  a  noženky  srnie. 
Smädí  ich:  nieto  studničky, 
hladujú:  nieto  už  chleba, 
azda  im  sám  Boh  požehná 
mannu  a  rosičku  s  neba  I 

Anička  malá  ustáva, 
za.  rúčku  Janko  ju  chytá: 
»Neboj  sa,  neboj,  Anička, 
»vidíš,  už  ružovo  svitá! 
»Slniečko  údy  zohreje, 
»ono  nám  otuži  žily  — 
»ono  sa  na  nás  usmeje, 
»do  duší  naleje  sily.« 


Stretol  ich  beťár  na  koni: 
»Postojte!«  surovo  zhrmí. 
Zvedavo  uprel  na  deti 
pohľad  svoj  divý  a  strmý  - 
»Aké  ste  biedne,  žabiatka!« 
riekne  a  chleba  im  hodí, 
z  veľkého  svojho  kulača 
vlažnej  im  podáva  vody. 


Slovenská  bieda  blíženiec 
zbojníka  k  almužne  núti, 
nad  zmorenými  pútnikmi 
čikóš  sa  smiluje  krutý! 
Vás  by  ver  tiger  netrhal, 
krokodíl,  v  trsti  čo  čuší: 
ľútosti  za  mak  nebýva 
Jen  v  renegátovej  duši  I 

YII. 

Siroty  strašno  zmorila 
pálčivosť,  vandrovka  krušná. 
Zďaleka  razom  začujú 
jasavé  hvizdnutie  rušŕ^a. 
Z  komína  dym  sa  kundolí, 
nozdrami  para  sa  valí! 
Detušky  v  nemej  predtuche 
k  vlaku  sa  radostne  braly. 

V  pustyňu,  biedu  zaniesla 
železná  potvora  deti, 
teraz  už  iste  s  hrmotom 
nazpiatok  náhli  sa,  letí .  .  . 
»Počkajte!«  Janík  zavolá, 
»počkajte,  pôjdeme  s  vami!« 
Potvora  chlapca  nečuje, 
hadí  sa  .  . .  zmizne  za  krami.. 


»Anička,  poďme  na  cestu, 
»z  železa  ona  je  kutá, 
»ona  nás  rovno  zavedie 
»do  nášho  rodného  kúta, 
->ona  nás  rovno  zavedie 
»k  rodnému  našemu  stánku, 
»Deduško  Janka  privíta, 
»tetuška  ztratenú  Anku!« 

Detušky  idú  po  dráhe, 
nádeja  noženky  silí, 
nádeja:  cesta  železná, 
domov  ich  zavedie  v  chvíl 
Večerom  prišly  k  stanici, 
Janíček  radosťou  plesá, 
rád  by  len  ďalej  putovať: 
•dievčatko  únavou  klesá. 


Utiahli  sa  tam  do  kútka, 
sníček  im  na  oči  padá, 
Jankovi  vo  sne  javí  sa 
dedinských  domčekov  rada: 
ale  tá  rodná  dedinka 
akási  smutná  a  pustá, 
piesková  smršť  tam  chumelí, 
jalšina  kde  bola  hustá! 


»Kdeže  môj  dedko  ?«  zavolá 
Janíček  v  tajomnom  boli, 
starenka  kás!  neznáma: 
»Kde  ste  tak  dlho  len  boly? 
»Deduško  nevie  rozprávať. 
»Tichý  on,  studený,  nemý, 
»leží  tam  vedľa  rodičov 
»v  skalistej  cintora  zemil« 

Starena  zmizne,  kočiar  zas 
zahrmí  po  tvrdej  si<ale, 
fúzatý  kočiš  bičiskom 
pošibe  detušky  malé, 
z  hyntova  pán  sa  teperí 
v  attile  s  velikým  bruchom, 
pod  pažou  tlstý  protokoll, 
brkové  pero  za  uchom. 


Vykríkne  Janko  zúfale, 
ako  by  šarkana  zočil, 
jak  by  ho  hryznul  škorpión, 
so  zeme  na  nohy  skočil. 
Precitne  Anka  zdesená, 
rukávik  slzami  močí, 
zďaleka,  ajhľa,  blyskocú 
šarkana  ohnivé  oči! 


Okále  draka  z  mrákavy 
ohnivé  metajú  žiare, 
jak  by  dva  nové  mesiace 
krvou  si  sfarbily  tváre. 
Trasú  sa  deti  v  kútiku, 
jedno  sa  k  druhému  tiská, 
krvavý  párik  mesiacov 
rastie  a  purpurno  blýska. 

Rastie  a  letí  proti  nim, 
krochkanie  počujú  rušňa: 
»Hore  sa,  Anka,  hore  sa, 
»nenie  to  mátoha  vzdušná, 
»pre  nás  to,  pre  nás  poslali 
»ohnivé  vozisko  zase, 
»ono  nás  domov  zavezie, 
»domov!  a  v  kratučkom  čase.« 


»Neboj  sa,  milá  Anička, 
»plamenných,  červených  očí, 
»za  nimi  kľuka  spiežová 
»spiežové  kolesá  točí  — ! 
»Raduj  sa,  milá  Anička, 
»do  voza  zase  nás  vpchajú, 
»zase  nám  malé  tabulky 
»s  číslami  na  prse  dajú.« 


»i\1ožno,  sme,  Anka,  zhrešily; 
»pokuta  bola  to  krátka, 
»pokorne  sme  ju  prijaly, 
>odmena  príde  nám  sladká: 
»čakajú  na  nás  iúčiny, 
»potôčky,  grúniky,  hory, 
»čakajú  na  nás  chalúpky, 
»premilé  otcovské  dvory!« 

VIIL 

Radosťou  srdcia  splesuly, 
iskrami  očičky  vzplály... 
Úbohé  razom  zabudly 
mesiace  prežité  v  žiali! 
Na  líčka  biedne,  schudnuté 
ružové  rumene  sadly, 
ešte  raz,  ešte  napokon, 
aby  snáď  na  veky  zvädly! 

Hrmotom  rušeň  dorazil, 
rozlietly  dvere  sa  vozňa. 
»Sem  sa,  sem,  milá  Anička, 
»nechže  nás  Herodes  pozná! 
»Nevidíš?  Z  voza  zadného 
»modravé  svetielko  svieti, 
»iste  tam,  iste  nájdeme 
»pospolu  ostatné  deti.« 

Túlily  sa  už  ku  vozňu, 
surový  strážnik  ich  chytá, 
surovým  hlasom  voľačo 
od  biednych  pútnikov  pýta. 
Ničoho  oni  nemajú, 
túžbu  len,  bolesti  v  duši ! 
Strážnik  ich  kruto  palicou 
s  nádražia  ženie  a  hluší! 

Vajausky:  Sjbriint'  I>icla    III.  H 

»Neplač  mi,  Anka,  nezakrič, 
»zacelia  posledné  rany, 
»prídenne  liečiť  údery 
»na  naše  slovenské  strany. 
»Strážnik  sa  iste  nahneval, 
»snáď  mu  je  gazda  náš  známy! 
»Za  mnou  sa!  Tu  sa  skryjeme 
»pod  vozňa  ozrutné  trámy. « 


Siroty,  ako  myšičky, 
pod  vozeň  vlakový  šuchly, 
tlstými  kryté  bahrami 
v  strachu  a  nádeji  zčúchly. 
Nad  nimi  klady  ohromné, 
krútky  a  mohutné  osy, 
železná  priečka  vagóna 
veliké  náklady  nosí. 


Na  tráme  mocné  kariky, 
v  karikách  reťaze  hrubé! 
Premilé  moje  dieťatka 
čušia  v  tom  ozornom  srube  ! 
Čušia  v  slaďunkej  nádeji, 
srub  že  im  ukončí  strasti, 
že  ich  on  letkom  zanesie 
do  peknej  slovenskej  vlasti ! 

IX. 


Široký,  voľný  stvoril  svet 
Hospodin  všemocným  slovom, 
zemguľu  krásnu  utvoril, 
pokryl  ju  nebeským  krovom, 
myšičke  doprial  dieročku, 
orlovi  sokorce  voľné  — 
mestočko  iba  nenašly 
slovenské  detušky  bôľne! 


Z  dediny  žízeň  za  krvou 
vyrvala  chúďatká  moje, 
ukrutný  gazda  vycical 
posledné  z  tela  im  znoje, 
nebolo  miesta,  miestočka, 
všade  ich  bili  a  hnali, 
až  tu  ich  vozeň  ozrutný 
pred  svetom  závistným  halí. 

Vôkol  nich  chlapi  behajú, 
lampáše  jejich  sa  blyštia, 
mohutné  dvere  búchajú, 
kolieska  fúrikov  pištia. 
Hrmotné  hlasy  hlaholia, 
množstvo  sa  ku  vlaku  tlačí, 
pohyby,  šumy,  hrešenie, 
zvonca  hlas  do  toho  jačí. 

Rušeň  už  ostro  zapískal, 
z  nozdier  sa  biely  dym  valí, 
z  komína  čierna  mrákota 
uhlovým  pachom  vzduch  kalí. 
»Anička,  chyť  sa  reťaze!« 
Janko  môj  pod  vozňom  zvolá, 
v  tom  sa  už  hýbať  počaly 
po  bokocii  vozňové  kolá. 


Pohly  sa  vozne  s  rachotom 
jeden  sa  na  druhý  valí, 
pérový  tanier  na  každom 
napína  spiežové  svaly. 
Trhnutie  rušňa  postupne 
všetkým  sa  vagónom  sdiela: 
znakom,  že  veru  rozopäl 
šarkan  už  ohnivé  kriela. 


Oceľná  kľuka  robotí, 
rušeň  sa  pomaly  kníše, 
rozohnenými   pľúcami, 
dlhokým  dýchaním  dýše. 
V  kotle  sa  voda  klokočom, 
zúrivým  šumením  varí, 
z  ohnivej  pece  pekelná 
horúčosť  pruhami  žiari. 

Kundolí  dym  sa  z  komína, 
v  okrúhlych  vije  sa  chmárach, 
vidno  mu  šedé  záhyby 
v  kotliska  ohnivých  žiarach. 
»Anička,  drž  sa  reťaze 
»oboma  rúčkami  pevne, 
»na  púti  sme  už,  na  púti 
»v  Považie  krásne  a  spevné.« 


Janko  sa  chytil  kariky, 
Anička  reťaze  tríme: 
netopierov  tak  visí   pár 
na  pôjde  kostolnej  v  zime... 
Ohnivý  tátoš  rýchlejšie 
svojimi  nozdrami  zdýma; 
ba  či  sa  vzchopia  na  krýdla 
letáčky,  keď  ujde  zima? 


Šarkan  sa  tuho  rozletel, 
jeho  beh  veterno  strmý, 
detuškám  vozeŕí  nad  hlavou 
oblakom  búrovým  hrmí. 
Kolo  sa  v  rýchlom  obehu 
za  kolom  krútivo  honí, 
reťaz  sa  húpa  v  karike, 
húpa  sa  a  duto  zvoní. 

Hrmoce  vagón  nad  nimi, 
nepočuť  vlastného  hlasu. 
Z  lukotí  prievan  povieva, 
brvná  sa  trepotom  trasú. 
Už  si  dal,  milý  Herodes, 
detušky  do  pekných  stanovi 
Už  si  z  nich  veru  urobil 
maďarských,  velikých  pánov! 

X 

»Anička  moja,  nečuješ? 
»Janko  tvoj  na  teba  volá, 
»pozor  len,  abys'  nedala 
»nožičku  do  bahier  kola! 
»Neboj  sa,  moja  Anička, 
»vlak  že  sa  hrmotne  rúti; 
»pomysli,  drahá,  pomysli, 
»k  Trenčínu  sme  už  na  púti!« 

Anička  veru  nečuje, 
durkoty  plnia  jej  uši. 
Na  rúčkach  cíti  mŕtvotu, 
úzkosti  smrteľné  v  duši. 
Vozeň  sa  hádže  semotam, 
praskajú  bukové  desky, 
kolo  o  koľaj  zakreše, 
rozsype  belasé  blesky. 

Kolo  o  koľaj  hrmotí . . . 
slabunká  trpne  už  ruka, 
húpaná  reťaz  studeno 
na  nôžku  ranenú  ťuká. 
Hlavenka  strmým  letením 
celá  sa  matie  a  krúti . .. 
Veru  sa  tvoja  Anička, 
Janko  môj,  naskore  srúti! 


Nad  nimi  obor  vozový, 
po  stranách  krútivé  kolá, 
pod  nimi  hrob  ich  krvavý 
v  skalnaté  náručie  volá. 
Mihne-li  svetlo,  pod  seba 
pozrú  sa  blíženci  moji: 
Bože  náš!  Cesta  uteká, 
vagón?  ten  hrmí  a  stojí!! 


V  úbohých  hlavách  hukoty 
dutými  hlaholmi  vyjú, 
ako  keď  obri  mlatami 
štvormo  na  nákovu  bijú, 
ako  keď  víchor  o  hrany 
žulových  sokorcov  skučí, 
ako  keď  valný  vodopád 
v  bezodnú  trhlinu  hučí. 

A  keď  už  mostom  letely, 
2rinčaly  koľaje  desne, 
ako  keď  srdce  kovové 
na  poplach  do  zvona  tresne! 
Blysly  sa  lampy  mostové, 
priepasť  tam  úžasná  leží, 
rinčanie  v  hukot  mení  sa, 
vozeň  zas  mrákavou  beží. 

XI 

»Bože  môj!«  chriplo  vyrazí 
devuška  z  úskostnej  duše! 
»Postojže!«  kričí  šuhajko, 
ale  vlak  ďalej  len  kluse. 
»Postojže!«  volá  zúfalo, 
»smiluj  sa,  pre  Pána  Boha, 
»rukou  som  zbadal,  velice 
»krváca  Aničke  noha!« 


IVlohol  sa  chlapček  navolaťl! 
Šarkan  len  ďalej  sa  valí, 
vrelá  krv  kvapká  z  nožičky 
cícorkom  na  tvrdé  skaly. 
»Utíš  sa,  moja  Anička, 
»nedaj  sa  bôľami  skývať, 
»skoro  už,  milá,  budeme 
»v  slovenskej  dedinke  bývať!« 


169 


Útechy  Anka  nečuje, 
hlavička  kloní  sa,  padá, 
reťaz  však  tríme,  tríme  len 
života  posledná  vláda. 

Tríme už  slabne  ručenka, 

meravia  studené  prsty  .  .  . 
Tu  ich  môj  Janko  zachytí 
do  svojej  pomocnej  hrsti. 


Ledva  sám,  chudák  cíti  už, 
vlastné  si,  meravé  údy, 
bázeň  o  milú  družicu 
novú  v  nich  nadsilu  vzbudí 
ramienkom  jedným  objíme 
zúfale  zomdletú  družku, 
ramienko  druhé  zakotví 
v  kariky  studenú  krúžku. 


Slabne  už  veľmi  Anička, 
rameno  Jankovo  krahne, 
karika  tvrdá  neznosne 
rameno  sviera  a  tiahne. 
Rukávom  veru  slizne  už 
horúca  nadolu  vlaha! 
»Kedyže  sa  už  zakončí 
»hrmotná,  železná  dráha  ?« 

Nocou  vlak  kruto  rachoce. 
Vo  vozňoch  veselí  páni 
na  mäkkých  sedia  divánkoch 
v  hovore,  nehe  a  spaní. 
Oni  si  voľne  oblokom 
hľadia  do  nočného  stínu, 
pod  nimi  v  múke  pekelnej 
slovenské  siroty  hynú! 


Nocou  vlak  kruto  rachoce, 
sťa  by  ho  dämoni  hnali, 
vrúti  sa  siplým  piskotom 
do  diery  dlabanej  v  skaly. 
Durkot  sa  dvojno  ozýva, 
dymy  sa  tunnelom  hatia  .  .  . 
Chlapcovi  dych  sa  zastaví, 
smysly  sa  mätú  a  tratia! 


Ramienko  pustí  kariku, 
druhé  však  devušku  tríme, 
druhé  len  tiskne  Aničku 
v  páde  i  mdlobe  i  dyme  — 
Chripenie  pŕs  sa  s  hukotom 
vagóna  úmorné  druží  .  .  . 
Koľaj  i  bahor  kolesa 
krvou  sa  slovenskou  ruží. 

Rušeň  už  s  hvizdom  vyletel 
na  vonok  z  dlabanej  škáry, 
žalostno  z  nozdier  zavzdychal 
mohutným  dýchnutím  pary  .  . 
Z  oblaku  svojho  dymného 
smútkové  kropaje  roní! 
Pod  vozom  reťaz  krvavá 
hrobovo  rinčí  a  zvoní. 


Slovenských  detí  mučenie 
oceľ  už  ku  vzdychom  núti, 
horúca  voda  beduje, 
dymová  mrákava  smúti, 
koleso  plače  spiežové, 
mladé  že  životy  kruší: 
ľútosti  za  mak  nebýva 
len  v  renegátovej  duši! 

Poďže  sem,  milý  Herodes, 
pozri  sa  na  svoje  diela: 
tunnelu  lampa  žmurkoce 
na  mladé,  bezdušne  telá. 
Piatky  dve  máš  už  v  kešeni, 
svieža  krv  cesty  štrk  rosí, 
neosvieži  už  rednúcu: 
nebesia  o  pomstu  prosí!! 

Vyrástol  kríček  ružový, 
na  ňom  dve  púpätká  kvetú, 
ledva  ich  motýF  farbistý 
dotkne  sa  v  trepotnom  letu, 
ledva  ich  zora  nachová 
v  hlbokom  údolí  zbadá; 
ale  tá  žravá  húsenka, 
tá  nájde  voždy,  čo  hľadá. 

Dospev. 

Obloha  siná,  žiare  tvoje  jasné 

stopily  ľady  v  lučezarnom  chvení 
z  pŕs  mojich.  Hnevná  iskra  v  oku  hasne 

a  na  kanúcu  slzu  sa  mi  mení. 
Útrobu  hreje  citov  plápolanie, 

utláčam  horkosť,  satyry  sa  zriekam, 
obloha  siná,  čuj  moje  spievanie, 

nímž  sa  dnes  k  tebe  skrúšene  utiekam, 
dnes  ako  Slavian  tu  pred  tebou  stojím: 
nemsti  krv  našu  hrozným  trestom   svojimi 


Udeľ  im,  Bože,  svoje  odpustenie, 

že  katovali  útlu  našu  mládež, 
udeľže.  Pane,  im  omilostenie, 

že  pášu  na  nás  drzú  svätokrádež! 
Tie  slová  vravím  za  Kristom  na   kríži, 

jehož  Ty  soslal  s  nebies  s  láskou  svätou. 
On  sa  s  Golgaty  k  národu  uníži 

a  vyrve  národ  z  jarma  Asiatov. 
Zorí  sa  zora,  purpurovo  blčí. 
Tatra  hromami,  more  búrou  zhučí! 


vil. 
DOZVUKY. 


Na  Silvestra 
1878. 

Starý  rok. 

(Shrbeny  kmeť.  > 

Chradnú  mi  údy,  dych  hrudi  sa  kráti, 

mužná  sa  sila  z  nôh  i  ramien  tratí, 

každou  hodinou  belie  väčšmi  hlava, 

či  ma  už  azda  —  —  rakev  očakáva? 

—  Oj,  nie  .  . !  Predchodca  môj  mi  prísno  kázal 

dovŕšiť,  k  čomu  on  sa  bol  zaviazal, 

dovŕšiť  slávne  započaté  dielo 

a  neskloniť  skôr  belo-skvúce  čelo, 

až  keď  základom  krvavej  obeti 

svitne  deň  mieru  pre  pozemské  deti.  — 

Ach,  a  tej  veci  posiaľ  málo  zdaru: 

len  biedu  vidím  a  nesvornosť  starú, 

len  národného  tyranstva  zúrenie, 

len  egoismu  náruživé  chvenie, 

len  plné  nebo  elektrických   mrakov, 

len  bujných  pánov  a  biednych  chudákov  I 

Náreky  čujem  v  dolinách  i  horách, 

i  na  pustiny  pieskových  priestorách! . . . 

A  zakiaF  trvá  stav  ten  polohnilý, 

nesmiem  sostúpiť  do  tmavej  mohyly. 

Vajansky:  Sobrané  Diela.  III.  1 9 

Nový  rok 

I  vystúpil. 

Hop,  starý  tatko!  Na  večnú  rozlúčku 

prichádzam  dať  vám  svoju  mladú  rúčku. 

Vy  ste  na  ceste  k  večnosti  hotový! 

Mre  už  rok  starý,  rodí  sa  rok  nový ! ! ! 

Len  ta  sa  s  Bohom !  Svet  o  vás  hovorí 

nepekné  veci:  on  už  túžbou  horí 

za  mnou,  aby  som  čím  skorej  vyhojil 

biedy,  ktoré  ste  vy  starý  ustrojili 

Vy  ste  po  celý  čas  svojej  činnosti 

pýchy  vyvinul  dosť,  lež  málo  ctnosti, 

vy  ste  úrody  polovičné  dali, 

vy  ste  bez  vojny  krvi  dosť  preliali, 

vy,  jak  zlý  gazda,  márnik,  kartár  tuhý  — 

na  staré  nové  kopili  ste  dlhy! 

Vy  ste  svobody  myšlienku  vysokú 

prejať  neznali  od  prešlého  roku; 

čo  on  veľkého  stvoril  mečom  pádnym, 

to  ste  zmarili  za  stolom  poradným, 

čo  na  balkánskej  dobyl  meč  výšine, 

to  ste  zmarili  v  sodomskom  Berlíne, 

na  vašom  čele  napísané  stálo: 

»Len  mnoho  rečí  —  ale  skutkov  málo,« 

slovom,  keď  chcete  pravdu,  milý  tata: 

»vy  nie  ste  junák  —  vy  ste . . .  diplomata  !« 

Starý  rok. 
Jaký  to  mladoch!  Kto  ho  semká  volá? 

Xo^iv  rok. 
Ja  som   následník  vašeho  prestola; 
kto  mňa  sem  volá?  Ten,  kto  vás  odháňa. 
Pán  Čas  mne  život  a  vám  smrť  vyzváňa. 
Čujte  na  jeho  povelenie  prísne, 
keď  nie  v  dobrote,  mocou  vás  vytisne! 

Starý  rok. 
Jaký  náhlivec,  ešte  len  povstáva 
a  už  starcovi  naučenie  dáva; 
dočkaj,  až  skončím  danú  mi  úloliu, 
ľudstvu  ku  spáse  a  ku  sláve  Bohu! 

Nový  rok. 
K  tomu,  tatuško,  už  nemáte  času  ! 

I  Bije  dvaniísta.) 

Či  nečujete  hudbu  milohlasú, 

ktorá  mňa  volá  k  životu  a  činu,  —  — 

či  nečujete  dvanástu  hodinu? 

Starý  rok 

(klesá,  odchádzal. 

S  Bohom!  Daj  Boh  ti  veselšieho  žitia! 

Noiý  rok, 

Urrá!  Nádeja  na  obzore  svitá! 

Ja  prichádzam  k  vám  nádejný  a  jarý, 
v  každom  ohľade  lepší,  než  ten  starý, 
ja  každej  biede  sblížiť  sa  zakážem, 
ja  svätým  sľubom  tu  sa  vám  zaviažem, 

12* 

že  vám  dám  šťastie  a  spokojnosť  svätú, 
zlatú  svobodu  týranému  bratú; 
ja  rozoženiem  chmúrivé  mrákavy, 
ja  porozvíňam  pokoja  zástavy, 
predo  mnou  zmĺknu  pušiek  pažeráky, 
v  srpy,  radlice  skujú  sa  bodáky, 
bratstvo  a  rovnosť  národy  pospája, 
prestane  panstvo,  prestane  i  raja! 

Ale  to,  milí,  len  s  vašou  pomocou! 
Len  keď  v  spomienke  na  mohyly  otcov 
vyrvete  zo  sŕdc  starých  hriechov  kvasy, 
nesvár,  sebectvo,  čo  nasialy  dasy! 
Nádeje  kvitnú!  z  vašich  jasných  zrakov 
svieti  mi  na  sto  mnohosFubných  znakov, 
že  preboríme  spojenou  námahou 
úklady  srdca  i  úklady  vrahov  —  — 
A  viem,  že  o  rok,  keď  padnem  v  starobu, 
a  vy  mňa  zas  tu  sprevadíte  k  hrobu, 
vzdychnete  voľne:  »Sláva,  starý  tato! 
To  vám  bol  rôčik:  ten  stál  aspoň  za  to!« 

Pod  ľadom. 

Ty  zimné  slnko,  svojim  šikmým  bleskom 
voláš  ma  tavon.  S  Bohom,  chyžko  tichá! 
Natiahnem  juchty,  rukavice.  V  rezkom 
mrazivom  vzduchu  tak  voľne  sa  dýchal 
Belavým  poľom  blúdim  bez  chodníka, 
sneh  škrípe  bitý  nohou  voľnokrokou. 
Tu  som  pri  hore!  Z  nej  potok  vyniká, 
pokrytý  rúškou  ľadu  jasnookou. 
Ta  sa  do  húšťa.  Nemo  stoja  buky, 
každý  lístoček  kvitne  lesklým  mrazom. 
V  tom  čujem  mrmlot!  1  zastanem  razom, 
hľa,  divné  idú  od  potoka  zvuky! 
Jak  mumlot  žiaľny  väziia  nešťastného, 
jak  nárek  júna  v  poli  raneného. 
Zas  ťažké  vzdychy.  Dutného  nápevu 
porvané  známky  v  zvukoch  týchto  tuším: 
i  skočím  bližej!  —  jasné  hlasy  spevu 
počujem  z  rieky!  Pozorlivo  zčuším: 
zpod  kôry  ľadu  basové  stenanie 
a  mena  môjho  zreteľné  volanie: 
»Tys'  priateľ  duchov!  Počuj  moje  stesky, 
»mne  sputnanému  len  biedy  zostaly, 
»až  mňa  uvoľnia  jarné  slnka  blesky, 

»ozve  sa  protest  môj  po  rovni,  brali  — 
»Vyrúbaniskom  ľadu  pred  pár  časy 
»vystrčím  ľadom  omrznutú  hlavu: 
»a  čo  počujem:  našej  reči  krásy 
»predať  tam  chcú  vraj  pre  kúsi  obavu; 
»plné  zunenie  podtatranských  hlasov 
»v  tenké  íkanie  premeniť  susedov^ 
»zabudnúť  zvonné  pokriky  pradedov, 
»nás,  duchov  starých,  zahnať  v  peklo  ďasov, 
»nás,  čo  sme  niekdy  Rusovho  praotca 
»na  brehoch  týchto  naučili  spievať, 
»nás,  čo  Poliakov  víťazného  vodca 
»v  strojnú  učili  broň  sa  zaodievať, 
»nás,  Lecha,  Čecha  i  Srba  pestúnov, 
»pokoriterov  Mongolov  a  Hunnov!! 
»Brat  môj  Hron  učil  Sládkoviča  spevom, 
»tie  chcete  vrhnúť  v  pokonnú  nemotu? 
»Strýc  môj  Váh  učil  Hollého  výlevom, 
»slávnej  prešlosti  ctného  vajdelotu, 
»i  otec  všetkých,  Dunaj  lunovalný, 
»Štúra,  Hurbana  k  novým  citom  vzbudil, 
»nový  sa  život  v  žilách  rodu  vzprúdil, 
»striasla  sa  Tatra,  i  náš  Kriváň  skalný! 
»0h !  vy  zmätené  deti  púhej  hmoty, 
»prázdni  nadšenia,  dobra  i  lepoty!« 

A  zas  sa  drelo  bolestné  vzdychanie, 
hlboký  kašeľ  z  ľadovej  temnice. 
»No,  starý  dedko !«  preruším  mlčanie, 
»neber  si  k  srdcu  vec  tú  tak  velice. 

»tys'  citov  stvora,  i  rojko  trošíčku! 

»Nám  vyschly  lampy  —  na  olej  niet  dudkov, 

»bez  úroku  nám  núkajú  pôžičku 

»milení  bratia!  Načo  toľko  smútkov? 

»Opportunita  a  rozum  vyvodí, 

»koho  cit  vedie,  ten  dnes  zle  pochodí. 

»Neboj  sa,  starý.  Jar  sa  rozzelenie 

»a  nový  život  na  brehocli  sa  zjaví: 

»zase  vztýčime  shabané  zástavy 

»s  nápisom  zlatým:  »Národa  spasenie. « 

»Nie  to  tak  smutno,  ako  tebe  zdá  sa, 

»si  starý  a  máš  niekdy  čudné  mušky; 

»v  nových  vydaniach  Sládkovič  sa  zjasá, 

»Hollého  budú  skandovať  deťušky  — 

»Čech,  brat  náš,  rodný  jazyk  nám  neberie, 

»on  svojím  naše  komory  bohatí, 

»my  všetkým,  všetkým  otvárame  dvere, 

»ktorých  posiela  Sláva,  naša  mati; 

»vrahovia  čudskí  o  hlavu  nám  hrajú, 

»Polabci  drahí,  tí  nám  pomáhajú. 

»A  keď  chceš,  starý,  počuť  pravdu  v  celku, 

»nuž  vedz,  ani  Váh,  ani  tá  Vltava 

»nespojí  duchom  detvu  Slávy  veľkú, 

»ani  Belehrad,  Krakov  a  Varšava! 

»Dočasné,  starý,  všetky  naše  diela, 

»jak  pilné  práce  pilných  školských  detí, 

»ako  tie  kvety,  nimiž  jabloň  biela, 

»ako  ten  predsvit,  pred  zorou  čo  svieti: 

»plody  sa  zjavia,  svetlo  zblčí  jasne, 

»až  keď  centrálne  slnko  vyjde  krásnel« 

Takto  som  rečnil  s  rozpálenou  tvárou 
a  tešil  starca  peknými  výhľady; 
starec  sputnaný  briliantovou  škárou 
zaplesal  búrne,  až  sprašťaly  ľady. 

Lúčenie. 

Skončilo  sa  už  drsné  utrpenie! 
Zpiatočnou  cestou  koráb  vlny  ryje, 
dušou  mi  zuní  žalostné  úpenie, 
že  sa  už  lúčim  od  krásnej  Adrie  — 

I  domov  ťahá  srdce  vlasť  ďaleká, 
i  ty  velebná,  pútaš  mfía  hladina, 
oko  tak  smutne  po  obzore  teká; 

kde  sa  vypína  dinárska  skalina! 

Krútka  lod'ová  rozpenila  pruhy, 
kol  nej  delfíni  ponad  vodu  skáču, 
tam  nad  Kotorom  pestrý  oblúk  dúhy 
mocne  sa  rozpial  hore  ku  Knezlaču. 

Už  sme  prebrdli  pažerák  Kateny, 
šíre  nám  more  kynie  slnka  zlatom, 
pošmurno  stoja  černohorské  steny, 
jak  by  smútily  za  slovenským  bratom. 

S  Bohom,  skaliny,  unášaj  ma  more, 
hučte  veselo,  rozpenené  vody, 
Bôh  dá!  a  my  sa  vidíme  naskore, 
ja  i  vy  v  lúčach  slavianskej  svobodyl 

Zelený  Vrch. 

Rozzúril  sa  boj!  Durkajú  delá, 
z  šiancov  smrtné  odpovede  kynú, 

v  pažeráky  diel  hrdinské  telá 
hádžu  Rusi,  stotinami  hynú. 

Na  zráŕíaných  miesto  nové  rady 
mŕtvolami  plnia  vlčie  jamy  .  .  . 

Stíchnu  delá,  spraštia  pallisady, 
víťazný  rev  hučí  Balkánami. 

Na  Zelenom  Vrchu  orol  biely  — ! 

Biely  junák  vysoko  ho  vznáša, 
protivného  valu  na  prúčelí 

temnobrvý  stojí  Osman  paša; 

Temno  hľadí  na  ztratenú  výšku, 
na  nejž  ruská  zástava  povieva. 

»Konec,  konec!«  zamrmle  potíšku, 
»blízko  cítim  ramä  Skobeleva! 

»Prečože  mňa  prorok  svätej  Mekky 
»proti  peklu  nehnal  v  divé  boje? 

»Skôr  bych  skrotil  dämonové  vzteky, 
»ako  tieto  chrabré  ruské  voje!« 

Pod  zátokou. 

Keď  na  teba  myslím, 
Risaňská  zátoka, 
nevdojak  si  veru 
povzdychnem  zhlboka. 
Sedel  som  večerom 
raz  v  rybárskom  člnku, 
hľadel  zamyslený 
v  kryštálovú  vlnku. 

Čln  sa  poľahunky 
jak  kolíska  kýval, 
mesiac  svoje  lúče 
do  hlbiny  vrýval. 
Osvietil  on  bleskom 
bledým  svety  vodné, 
osvietil  i  údy 
morskej  víly  svodné. 

Víla  sa  vynorí 
z  hlbiny  do  vyše. 
Bielou  rukou  ľahko 
čln  môj  rozkolíše, 

v  oku  sa  jej  blesky 
tmavo-modré  trasú, 
priehľadný  sa  závoj 
vinie  kolo  pásu. 

Kolo  mojej  bárky 
v  ladnom  kole  pláva, 
z  dlhých  vlasov  voľne 
plynie  morská  tráva; 
šumí  more,  šumí, 
a  do  toho  šumu 
spieva  morská  víla 
sladko-zvukú  dumu: 

»Bola  som  ja  kňažnou 
»starého  Risaňa  — 
»Nechcela  som  ľúbiť 
»obra  velikána, 
»za  to  budzogáŕiom 
»rozbil  brehy   skalné, 
»hoj,  v  dolinu  moju 
»húkly  vody  valné! 

»Kde  tvoj  čln,  šuhaju, 
»hýbe  sa  pomaly, 
»tade  lastovičky 
»štebotné  lietaly, 
»kde  tie  moje  ryby 
»vodami  sa  vinú. 
»tamo  moje  mesto 
»kleslo  v  rozvalinu. « 

Zjasnilo  sa  more 
až  do  dna  hlbiny: 
i  uzrel  som  na  dne 
mesta  rozvaliny : 
sborené  paloty, 
sosuté  balkóny, 
2  rozvalín  čudesné 
2avznievaly  stony! 

Odvrátil  som   hlavu, 
i  zachytím  veslo  — 
Hej,  čiže  ma  rýchlo 
k  skalným  brehom   nieslo 
Lež  časom,  keď  slnko 
k  západu  sa  kloní, 
čujem  v  duši  svojej 
tie  podmorské  stony. 

V  priepasti. 

Skončil  sa  bitiek  triumfálny  rad, 
Vladimír  zostal  svieži,  neranený, 
hoc  smrti  v  tvár  sa  díval  nastokrát, 
chrabrosť  na  čele,  v  srdci  obraz  ženy. 

Prachom  puškovým  skvelý  rovnošat 
do  barnava  sa  sfarbil,  dostriekaný 
krvou;  hoj,  napred,  ľúbezný  môj  brat, 
Gurko  nás  vedie  snežné  na  Balkány! 

1  Hannibala  karthagenský  voj, 
i  Bonaparta,  postrach  všehomíra, 
zahanbil  Rusov  zabalkánsky  broj 
pod  bariakami  Gurka  bohatýra  ! 

Vladimír  mladý,  hor'  sa  v  kyprý  sneh! 
Nad  priepasťami  orlom  sa  kolíše, 
nadarmo  hrozí  pádom  strmý  breh, 
keď  sláva  kynie  z  nadbalkánskej  výšeí 

A  keď  už  chrabrú  zmáha  molodež 
ťarcha  nesených  zbraní  a  mráz  krutý, 
vlastnou  on  rukou  chytá  dela  spiež, 
sklzne,  i  s  delom  v  hlbinu  sa  rúti. 

A  voj  len  napred,   neúprosný  čas, 
urrá  na  Balkán!  s  Bohom,  bratec  padlým 
brať  naša  rodná  očakáva  nás, 
a  teba  venec  slávy  neuvädlý. 

V  mrazivom  hrobe  živý  pochovan, 
rozbité  telo  bolesťami  trnie, 

nad  ním  už  hladno   kráče  kŕdeľ  vrán, 
sneh  sa  šumotom  s  hory  na  tvár  hrnie. 

V  mrazivom  hrobe  junák  sám  a  sám, 
z  temnej  húštiny  krešú  oči  vlka, 
družiny  hluk  sa  ďalej  ku  horám 
postupne  tiahne  —  tíchne  a  zamíka 

Nikto  na  blízku,  iba  verný  meč, 
ale  na  meči  bezvládna  pravica! 
Ach,  bár  by  hrozná  radšej  stála  seč, 
rachoty  diel  a  pušiek  blýskavica! 

Kdeže  si  ruskej  zeme  šíra  dial! 
Tam  čaká  júna  devušenka  drahá, 
on  ju  chudinku  v  slzách  zanechal, 
aby  pokoril  bratov  svojich  vraha! 

Už  mladé  údy  v  putá  kuje  mráz, 
hasnú  už  oči,  ústa  onemely, 
nad  hlavou  deva  lučezarných  krás 
vznáša  sa  v  snehu  smrteľnej  chumeli. 

Skloní  sa  k  nemu,  počne  celovať 
horúcim  bozkom  chladné  pery  muža  .  .  . 
»S  Bohom,  druhovia,  i  svobodná  brať, 
»do  svidania,  ty,  severnaja  ruža  .  .  .« 

Zdvihne  sa  chumeľ,  vetry  dujú  v  kríž, 
zo  skalín  uhu  úpenlivo  húka  .  .  . 
Vrany  s  radostným  krikom  slietnu  níž, 
radostne  zkrešú  divé  oči  vlka. 

Mŕtve  more. 

Keď  sa  už  vefká  búra  utíšila, 
more  nevidným  pohybom  sa  zdýma: 
pokojný  povrch  ale  kási  sila 
teleso  lodné  pod  vodou  objíma  — 

Kláti  sa  sťažeň,  hrúži  sa  nos  lode 
a  zase  vážne  dvíha  sa  do  vyše, 
jeden  bok  hore,  druhý  zase  k  vode, 
hoc  vlny  driemu  a  vetor  nedýše. 

Keď  náruživosť  vyšumela  z  hrudi, 
v  tvári  človeka  pokoj  sa  uhostí, 
zdanlivé  ticho!  rozvírené  prúdy 
tajne  šumejú  v  srdca  hlbokosti ! 

Nádej. 

Snehy  sa  rútia  v  doliny, 
ozrutné  záveje  kopia; 
ako  tie  blesky  slnečné 
toFké  len  návaly  stopia? 

Bieda  sa  valí  na  národ, 
k  studenej  zemi  ho  tlačí; 
ako  ten  ľud  môj    úbohý 
toľko  bied  unášať  stačí? 

Prijde  jasavé  slniečko, 
bleskami  do  snehu  bodá; 
čože  sa  stalo  zo  snehu? 
Stiekol  —  čo  špinavá  voda! 

Prijde  i  k  nám  už  svoboda, 
bleskami  do  biedy  hodí! 
Čože  sa  s  biedou  zrobilo? 
Vrahom  na  návštevy  chodí! 

Na  cestu! 

Do  hluchoty  posielam  slabú  pieseň, 
keď  už  odpadlo  suché  listie  s  buka, 
snehami  hole  ovenčila  jeseň, 
sychravý  vetor  zavýja  a  húka  .  .  . 
Beda  nám  !  Mocní  spevci  mlčia  v  hrobe, 
alebo  v  žitia  ťažobnej  porobe! 

Nad  riekou  mihy  kriedla  rozopäly, 
na  pustej  lúke  bezlisté  jasienky 
vyzdvihly  hlávky,  ako  by  šťahaly 
z  ožltlej  trávy  lilavé  plamienky, 
vrany  sa  v  hajnách  nad  krajinou  krúťa, 
oprchlé  vŕby  u  potoka  smúťa. 

A  u  nás  smutno,  ako  na  cintore, 
na  ňomž  Tatarín  porúchal  pomníky, 
a  u  nás  smutno,  jak  v  zrúbanej  hore, 
kde  pusto  strmia  holé  už  len  pníky: 
stíchly  hlaholy  v  rozhorčenej   hrudi  — 
spíme,  a  nik  nás  spievaním  nebudí! 

Oj,  slabé  piesne!  Sen  náš  tuhý  veľmi, 
ako  sen  kňažnej  v  zakliatej   palote, 
pred  bránou  strežú  ostrozubé  šelmy 
a  bránia  prístup  sláve  a  krásote  — 
Nezobudí  nás  veru  pieseň  smelá; 
asnáď  nás  zbudí  rachotenie  dela! 

13* 

Na  Jána  zmĺkne  slávik   klokotavý, 
onemie  krásna  hora  nad  potokom, 
ale  tu  počne  stehlík  štebotavý 
slabuškú  pieseň  v  lesíku  hlbokom: 
nuž  v  mene  Božom  leťte,  piesne  voľné, 
štebocte  svetom,  ako  vtáčky  poľné! 

Poznámky. 

Delhi  mesto  vo  Východnej  Indii,  niekdy  sídlo 
Veľkomogulskcj  dŕžavy.  Malo  vtedy  vyše  dvoch  milh'o- 
nov  obyvateľov. 

Kuča  -     dom. 

Novce  —  peniaze. 

Ječerma  —  kabát,  ktorý  nosia  Juhoslaviani. 

Pojaš  —  pás,  opasok. 

Struka        juhoslaviansky  plaid. 

Parus        loďná  plachta. 

Maják        Leuchtthurm,  pharos. 

Racek        Moeve,  morský  vták. 

Krieštavac  svrček  zvláštneho  druhu.  Lezie  po 
stromoch  a  skalách  a  veľmi  krikľavo  spieva. 

Bóra  —  vietor  severo-západný. 

Sirocco        vietor  od  juhu. 

Laná  ~  loďné  povrazy. 

Risaň        mesto   v  severnom   uhle  Kotorskej  Boky. 

Budua     -  pevnôstka  v  samom  juhu  Dalmácie. 

Lovčen  vysoký  černohorský  vrch,  nad  samým 
Kotorom  (hlavným  mestom  Boky)  sa  vypínajúci. 

Knezlač  —  dedina  v  Krivoší,  povestná  uzavretím 
mieru  s  krivošianskymi  povstalcami. 

Katena  tak  sa  volá  morská  úžina,  vedúca  do 
Boky  Kotorskej. 

Mŕtve  more  -  námornícky  výraz  (die  todte  See). 
Po  velikej  búrke  hádže  more  skoro  neviditeľné,  veľmi 
široké  a  dlhé  vlny,  ktoré  však  veľmi  cítia  koráby. 

